Gabonetako oporrak etxetzar triste batean bizi diren lehengusina eta izebekin igarotzeko asmoz iloba batek egiten dien bixitak andre hauen beldur, amets eta frustrazioak eragiten ditu. Beraiekin harremanetan ibili eta euren bakardadeaz eta mamu pertsonalez jabetu arazi ondoren, patuak azken partida jokatuko du, bere pausoak tragediarantz eramanez eta itxaropenari atea betirako ...\nGabonetako oporrak etxetzar triste batean bizi diren lehengusina eta izebekin igarotzeko asmoz iloba batek egiten dien bixitak andre hauen beldur, amets eta frustrazioak eragiten ditu. Beraiekin harremanetan ibili eta euren bakardadeaz eta mamu pertsonalez jabetu arazi ondoren, patuak azken partida jokatuko du, bere pausoak tragediarantz eramanez eta itxaropenari atea betirako itxiz.\nDe la Iglesiaren filme onenetakoriko bat dugun honetan zinegile zarauztarrak gazte giroa eta arazoak aztertzen jarraitzen du. Oraingoan gazte baten arreba eta era berean bere lagunaren andregaia den neskaren abortoa zhalbidetuko duen dirua lortzearren bi lagun horiek lapurreta, harreman homosexualak eta droga salmentaz baliatu beharko dute. Infernura daraman bidaia hori tragiko...\nZine espainiarrak gutxitan erakutsi ditu boxeoaren gorabeherak. Oraingoan, De la Iglesiak euren empresariaren gako-makoak pairatu behar dituzten bi boxealari handien historia kontatzen digu (horietako bat garai hartan oso ospetsua zen José Legrá dugu). Enpresariak boxealari horietako batek "bere ondasun bat" den modeloarekin ezkondu nahi duela jakin onduko, bi lagunak aurreja...\nZine espainiarrak gutxitan erakutsi ditu boxeoaren gorabeherak. Oraingoan, De la Iglesiak euren empresariaren gako-makoak pairatu behar dituzten bi boxealari handien historia kontatzen digu (horietako bat garai hartan oso ospetsua zen José Legrá dugu). Enpresariak boxealari horietako batek "bere ondasun bat" den modeloarekin ezkondu nahi duela jakin onduko, bi lagunak aurrejartzen ditu ring-aren gainean. Hauen prestatzaileari mendekuaren ahotxarra besterik ez zaio geldituko.\nDe la Iglesiak filme honetan berriro aztertzen ditu bai homosexualitatearen gaia baita honen eragina eguneroko bizitzan ere. Oraingoan, familia egoerak, garaiko giza pentsamoldearen mugek eta talde ultraeskuindar batek egiten dion txantaiak diputatu ezkertiar batengan dituzten ondorioak aurkezten dizkigu. Filmea 1978. urtean errodatu zuen eta, beraz, Espainako aldabide politiko...\nDe la Iglesiak filme honetan berriro aztertzen ditu bai homosexualitatearen gaia baita honen eragina eguneroko bizitzan ere. Oraingoan, familia egoerak, garaiko giza pentsamoldearen mugek eta talde ultraeskuindar batek egiten dion txantaiak diputatu ezkertiar batengan dituzten ondorioak aurkezten dizkigu. Filmea 1978. urtean errodatu zuen eta, beraz, Espainako aldabide politikoa aztertzeko aukera paregabea eskaintzen digu, kasu honetan giro hura historia sentsazionalista baten testuinguru soila baino zer edo zer gehiago baita\n1983ko Zinemaldiko Sail Ofizialean estreinatutako filme honek, alde batetik, bi gazte heroinazaleen artean sortzen den harreman berezia kontatzen digu. Lehena lider abertzale baten semea da eta Goardia Zibileko komandante batena bestea. Bestetik, euren gurasoen erreakzioak erakusten dizkigu ere, hori dena Euskal Herriak ezagutzen duen gatazka soziopolitikoaren barrun kokatua.\nFilme honetan aurreko filmean agertzen zen Goardia Zibileko komandantearen semearen mentura eta zorigaitzak ditugu nagusi, hasieran Carabanchel-eko kartzelan eta ondoren legez kanpo daraman bizimduan aztertzen du. Bere aitarekin izango dituen nahitaezko kontrajartzeak amaiera tragiko batera eramango du istorioa. Hamabi urte igaro badira ere, komunikabideen eta Goardi Zibilaren ...\nFilme honetan aurreko filmean agertzen zen Goardia Zibileko komandantearen semearen mentura eta zorigaitzak ditugu nagusi, hasieran Carabanchel-eko kartzelan eta ondoren legez kanpo daraman bizimduan aztertzen du. Bere aitarekin izango dituen nahitaezko kontrajartzeak amaiera tragiko batera eramango du istorioa. Hamabi urte igaro badira ere, komunikabideen eta Goardi Zibilaren inguruko berri eta tirabirek filme honen gaurkotasunari eusten diote.\nFilmearen sarrerak 1966. urtean kokatzen gaitu, apaizen eta Elizaren betekizunez Vaticano II.a gero eta ikuspegi desberdinagoak sartzen ari den parrokia batean. Aita Miguel, bertako apaiz bat, sexuak obsesionatuta bizi da, sentimenduzko desoreka pertsonala erakutsiz. Egoera hau gainditzeko asmoz, bere bizitza betirako baldintzatuko duen erabaki drastiko bat hartuko du. Filme ho...\nFilmearen sarrerak 1966. urtean kokatzen gaitu, apaizen eta Elizaren betekizunez Vaticano II.a gero eta ikuspegi desberdinagoak sartzen ari den parrokia batean. Aita Miguel, bertako apaiz bat, sexuak obsesionatuta bizi da, sentimenduzko desoreka pertsonala erakutsiz. Egoera hau gainditzeko asmoz, bere bizitza betirako baldintzatuko duen erabaki drastiko bat hartuko du. Filme honen musika Carmelo Bernaolak konposatu zuen.\nHau izan zen Eloy de la Iglesiaren filmografian arrakasta handia lortu zuen lehen filmea. Lan hau polizia eta izuikarazko filmeen nahasketa izan zen. Andre batek bere senarraren ezleialtasuna zigortzeko azpijoko gogor bat irazten du, gorpua txerriei puskanaka jaurtiz. De la Iglesiak filme klaustrofobiko eta efektista bat lortu zuen. Bertan, Carmen Sevilla, paper honetaz baliatz...\nHau izan zen Eloy de la Iglesiaren filmografian arrakasta handia lortu zuen lehen filmea. Lan hau polizia eta izuikarazko filmeen nahasketa izan zen. Andre batek bere senarraren ezleialtasuna zigortzeko azpijoko gogor bat irazten du, gorpua txerriei puskanaka jaurtiz. De la Iglesiak filme klaustrofobiko eta efektista bat lortu zuen. Bertan, Carmen Sevilla, paper honetaz baliatzen da irudi eta erregistroz aldatzen hasteko.\nGaztetatik haur antzerkian interesatuta, Eloyk 22 urte zituelarik errodatu zuen bere lehen filmea. Horretarako fantasiazko literaturaren hiru ipuin klasiko aukeratu eta egokitu zituen: H.C. Andersenen Itsas lamia, Grimm anaien Deabruaren hiru ileak eta L.F. Baumek idatzitako Ozeko aztia. Filme honen zenbait eszena Zarautz, Hondarribia et Irunen errodatu zituzten. Lan egin zuten...\nIrakasle bat bere ikasle ohi batekin bizi da jauregi batean. Halako batean, etxetik alde egin ondoren stopean egiten ari diren bi ikasle hartzen ditu. Hurrengo egunean lagun hauek handik joateko ezintasunaz konturatuko dira. Irakasleak hiru gazteekin joko sadiko-erotiko bati ekingo dio, baina hauek elkartu egingo dira jokoaren arauak aldatu asmoz. Zentsuraren ebaketa nabarmena ...\nIrakasle bat bere ikasle ohi batekin bizi da jauregi batean. Halako batean, etxetik alde egin ondoren stopean egiten ari diren bi ikasle hartzen ditu. Hurrengo egunean lagun hauek handik joateko ezintasunaz konturatuko dira. Irakasleak hiru gazteekin joko sadiko-erotiko bati ekingo dio, baina hauek elkartu egingo dira jokoaren arauak aldatu asmoz. Zentsuraren ebaketa nabarmena izan arren, filme hau De la Iglesiaren lanaren muina erakusten hasten da.\nMarcos (Juan Diego) alderdi eskuindar bateko militantea, TB.ko aurkezle ezagun bat dugu eta Ana Belenek antzesten duen pertsonaiarekin ezkonduta dago. Beraien arteko harremana gaizki doala ikusirik, seme bat izatea erabakitzen dute, horrek elkartuko dituela uste baitute, baina haur hori hilik jaiotzen da. Tragedia horretaz ahazteko oporretara doaz eta han jaberik gabeko txakur ...\nJ.L. Alonso de Santos-en antzezlan homonimoan oinarritutako filme honek tabakotegi batean lapurketa burutu nahi duten bi gizagajoen istorioa kontatzen digu. Jabearen erresistentzia eta auzokideen jarrera ikusirik, kalelapur hauek jabearekin eta bere ilobarekin barruan gelditzea erabakitzen dute. Pertsonaia hauek elkar ezagutzeko eta ulertzeko parada eskainiko die deliberamendu ...\nJ.L. Alonso de Santos-en antzezlan homonimoan oinarritutako filme honek tabakotegi batean lapurketa burutu nahi duten bi gizagajoen istorioa kontatzen digu. Jabearen erresistentzia eta auzokideen jarrera ikusirik, kalelapur hauek jabearekin eta bere ilobarekin barruan gelditzea erabakitzen dute. Pertsonaia hauek elkar ezagutzeko eta ulertzeko parada eskainiko die deliberamendu horrek, kanpoan Polizia egoera kontrolatzen salatzen den bitartean. Emma Penella eta José Luis Gómez-en antzezpenak guztiz azpimarragarriak dira.\nFilme honetan, azken urteotako gertaeren kronista zorrotza gisa, zenbait politikariren ustelkeriaren kontra eta matrimonioaren zoriontasunari baino euren lanari lehentasuna ematen diotenen zurikeriaren aurka altxatzen da De la Iglesia. Enpresa multinazionalen interesei salduta agertzen diren politikari horiek konplot bat protagonizatzen dute, ministroaren emaztea bere etxeko lo...\nFilme honetan, azken urteotako gertaeren kronista zorrotza gisa, zenbait politikariren ustelkeriaren kontra eta matrimonioaren zoriontasunari baino euren lanari lehentasuna ematen diotenen zurikeriaren aurka altxatzen da De la Iglesia. Enpresa multinazionalen interesei salduta agertzen diren politikari horiek konplot bat protagonizatzen dute, ministroaren emaztea bere etxeko lorezainaren besoetan bere maitasuna eta bere sexualitatea asebetetzen dituen bitartean.\nZer gerta dakioke pertsona bati, eztabaida erdian, nahi gabe norbait hiltzen badu eta etengabe hilaraztera behartuta ikusten denean, aurreko hilketarekin erlaziona dezakeen edozein aztarna ezkutatzeko? Erantzuna, zentsurak zertxobait bigunduta hala ere, patuaren xede aztergaitzei buruzko filme honetan aurki dezakegu, denok baitakigu ez dagoela uhin bakarrik, ezta 6 eguneko aste...\nZer gerta dakioke pertsona bati, eztabaida erdian, nahi gabe norbait hiltzen badu eta etengabe hilaraztera behartuta ikusten denean, aurreko hilketarekin erlaziona dezakeen edozein aztarna ezkutatzeko? Erantzuna, zentsurak zertxobait bigunduta hala ere, patuaren xede aztergaitzei buruzko filme honetan aurki dezakegu, denok baitakigu ez dagoela uhin bakarrik, ezta 6 eguneko asterik. Eskerrak, dena den, ez dagoela ehun urte iraun dezakeen gaitzik.\nFranco generalaren heriotzaren ondoren, De la Iglesia bere aurreko etapa errealistara itzultzen da, oraingoan irudietan nahiz gaian homosexualitatea inplizitoki erakusten duen zine espainiarraren lehen filma errodatuz. Filme honek bere etxera gazte homosexualak eraman ohi dituen negozio handitan dabilen gizon baten historia kontatzen digu. Bere asmoa ez den arren artean, Madril...\nFranco generalaren heriotzaren ondoren, De la Iglesia bere aurreko etapa errealistara itzultzen da, oraingoan irudietan nahiz gaian homosexualitatea inplizitoki erakusten duen zine espainiarraren lehen filma errodatuz. Filme honek bere etxera gazte homosexualak eraman ohi dituen negozio handitan dabilen gizon baten historia kontatzen digu. Bere asmoa ez den arren artean, Madrilgo ingurualdeko auzo batean bizi den gazte behartsu batez maiteminduko da.\nEloy de la Iglesia egingo eragin handiko gaiez interesatua agertu da beti. Horregatik ezin zuen gertaera kronika eta espainiako aldabide politikoaren gorabeherez bere iritzia emateko aukera hau alferrik galdu. Hari horietaz baliatuko da, hain zuzen, kaleko segurtasun eza desegurantza eta indarkeriaren aurrean gaurko gizarteak erakusten dituen beldurrak, komedia moduan, aurkezte...\nEloy de la Iglesia egingo eragin handiko gaiez interesatua agertu da beti. Horregatik ezin zuen gertaera kronika eta espainiako aldabide politikoaren gorabeherez bere iritzia emateko aukera hau alferrik galdu. Hari horietaz baliatuko da, hain zuzen, kaleko segurtasun eza desegurantza eta indarkeriaren aurrean gaurko gizarteak erakusten dituen beldurrak, komedia moduan, aurkezteko.\nEmakume bat (Carmen Sevilla, berriz, bere aurreko paperekin hautsiz), Vicente Parrak antzesten duen pertsonaiak egindako hilketa baten lekuko bakarra da, eta gorpua desagertarazten laguntzera behartua izango da. Egoera hau bihotzeko harreman sakonago baten hasiera besterik ez da izango, patuak erlazioaren hari aldakorrak moztuko baititu, historia hau ustekabez beteriko amaiera ...\nEmakume bat (Carmen Sevilla, berriz, bere aurreko paperekin hautsiz), Vicente Parrak antzesten duen pertsonaiak egindako hilketa baten lekuko bakarra da, eta gorpua desagertarazten laguntzera behartua izango da. Egoera hau bihotzeko harreman sakonago baten hasiera besterik ez da izango, patuak erlazioaren hari aldakorrak moztuko baititu, historia hau ustekabez beteriko amaiera batera garamatza.\nFilme hau egiteko orduan de la Iglesia El Jaro izengoitiz ezaguna zen gaizkile baten bizitzan oinarritu zen. Hamasei urte zituela hildako gazte honek lapur talde bat sortu eta bere lidergoa eraman zuen, hiringuruko giroan murgildurik beti ere. Kazetari baten ikuspegitik planteatuta, egileak hiri handietako antzeko auzoetan sortzen den gazte gaizkintzari buruz duen iritzia azalt...\nDe la Iglesiak Espaniako transizioaren kronika zorrotza utzi eta Henry James-en elaberri kezkagarria hartzen du filme honen abiapuntutzat. Idazlan hau gure artean Suspense izenburua zeraman Jack Clayton-en filme ederraren oinarria ere izan zen. Oraingoan protagonistak, apaiztegia utzi ondoren, Etxeberriako kondearen iloben begirale modura aurkitzen du lana. Baina hauek bizi dir...\nDe la Iglesiak Espaniako transizioaren kronika zorrotza utzi eta Henry James-en elaberri kezkagarria hartzen du filme honen abiapuntutzat. Idazlan hau gure artean Suspense izenburua zeraman Jack Clayton-en filme ederraren oinarria ere izan zen. Oraingoan protagonistak, apaiztegia utzi ondoren, Etxeberriako kondearen iloben begirale modura aurkitzen du lana. Baina hauek bizi diren jauregiko horma zaharren inguruan zer edo zer ilunbetsu ote dagoen susmoa areagotu egingo da.\nEtorkizuneko giroan murgilduriko filme honek gaizkileen psikoterapian aritzen den espezialista baten gaztenindarkeriari buruzko ikerketak adierazten dizkigu. Aldi berean, liluratzen dituen gazteak hiltzen dituen erizain eder baten arazoak planteatzen dizkigu. Filmearen gai bereziak eta Sue Lyon aktoresaren presentziak Kubrick-en zinearekiko etengabeko erreferentzi eta begikeinu...


Eskola segregazioa eta euskara - - Alea.eus\nEskola segregazioa eta euskara\nJose Manuel Martinez Fernandez, irakasle ohia 2021-09-22 16:00\n"Euskara bihurtzen ari al gara klase ertainekoen hizkuntza? Ekuazioa erraza da: integrazioa euskararen munduan ala marjinazio erdalduna".\nIkasturte berria. Hezkuntza sistemak zituen arazo "sistemikoak", urtebetez estali dituen Covidaren uholdea igaro ahala, azaleratu egin dira berriz; gure lotsak eta hutsak: eskola segregazioa eta euskararen ezagutza ez nahikoa. Biak gero eta nabarmenagoak, eta, nire ustez, txanpon bereko bi aldeak.\nEskola segregazioa: kale egiten ari gara\nEuskadiko Eskola Kontseiluak, hainbat GKEk, Euskal Eskola Publikoaz Harro Topaguneak eta hezkuntzako adituek behin eta berriro berresten dute: EAEn dugun sistema publiko-pribatuak maila sozioekonomiko bajuko ikasleak segregatu egiten ditu, sare publikora baztertuz.\n"Nola konbentzitu euskaraz egin dezaten sare integratzaile bat osatu gabe?"\nHau da Francisco Luna ISEI-IVEI ebaluaziorako institutuko zuzendari ohiaren diagnostikoa: "...euskal hezkuntza sistemak, 40 urteko eskumen osoekin... ekitate ezeko arazo larriak ditu, baita egoera larriak, ia eskandaluzkoak, segregazioari dagokionez. Ez dugu lortzen muturreko maila sozioekonomikoetako ikasleen arteko distantzia murriztea, hezkuntzan egiten dugun inbertsioa ez dirudi eraginkorra denik kanpoko ebaluazioetan emaitzak ikusiz gero, gure sistemak ikastetxeen ghettizazio errealitateak bizi baditu ditu...".\nZeintzuk dira segregazio nabarmen horren ondorioak? Bi abiadurako ikastetxeak, integrazio falta, marjinazio poltsak (Save the Childrenek ohartarazi du 18 urtetik beherakoen %25,3 – 41.515 haur eta nerabe – pobrezia larrian edo gizarte-bazterketa arriskuan daudela Euskadin, eta 26.543 gabezia handiekin bizi direla), arrakala soziala eta, ziur aski, delinkuentziaren gorakada. Ekuazioa erraza da: integrazioa ala marjinazioa.\nEuskara: ez dira helburuak lortzen\n"Indize sozioekonomiko eta kultural baxukoa, errepikatzailea edota atzerritar jatorrikoa, hori da, oro har, euskaraz aritzeko zailtasunak dituztenen argazkia"\nEuskalduntze arloan, gauzak aurrera joan arren, Hezkuntza Sistemak helburuak ez dituela lortzen dio ISEI erakundeak egin duen azken Ebaluazio Diagnostikoak (2019). Horren arabera, Lehen Hezkuntzako 4. mailako ikasleen %34,1ek ez du lortu erreferentziako euskara maila (B1), ezta DBHko 2. mailako ikasleen %53,3k berea ere (B2). Beherakada are eta nabarmenagoa da hezkuntza itundu-pribatuan. Indize sozioekonomiko eta kultural baxukoa, errepikatzailea edota atzerritar jatorrikoa –ISEIk dio–, hori da, oro har, euskaraz aritzeko zailtasunak dituztenen argazkia. Ezin da garbiago esan.\nErabilerari dagokionez, 15 eta 29 urte bitarteko gazte euskaldunen artean euskararen erabilerak behera egin duela erakusten du Gazteen Euskal Behatokiak martxoan argitaratu duen Euskadiko Gazteen Egoeraren diagnostikoak.\nSegregazioa eta euskara\nEz da zaila irudikatzea eskola segregatu bateko ikasgela batean zein izan daitekeen inoiz "ama" edo "gero arte" hitzak entzun ez dituzten bertako umeen abiapuntua euskararen aurrean: ezjakintasuna, harridura, etxekoen aldetik motibazio eza. Nola murgildu euskal kulturan eta euskaraz, prekarietatean bizi eta etorkizun iluna duten ume horiek? Nola konbentzitu euskaraz egin dezaten sare sozial integratzaile bat osatu gabe? Nola sortu sare integratzaile hori bere eskolan denak haiek bezalakoak badira, ume segregatuak, alegia? Zer interes du euskarak inoiz bere ezagutza eskatuko ez dioten lanpostu batean egotera behartuta dagoenarentzat, inoiz administrazioan lekurik izango ez duenarentzat?\n"Nola murgildu euskal kulturan eta euskaraz, prekarietatean bizi eta etorkizun iluna duten ume horiek?"\nZertarako ikasi euskara nire inguruan inork ez badu erabiltzen? Familia behartsuen indize handia duten eskoletako umeei kentzen diegu euskara normaltasunez ikusteko aukera, eta besteekiko elkarbizitzarako gaitasuna lantzekoa, pertsonalki eta sozialki aberastu ahal izateko. Euskara bihurtzen ari al gara klase ertainekoen hizkuntza? Ekuazioa erraza da: integrazioa euskararen munduan ala marjinazio erdalduna.\nSegregazioarekin guztiok galtzen ari gara, eta etorkizuneko gizartearen elkarbizitza zein euskaraz egiteko eskubidea kolokan jartzen da. Segregazioa oztopo bat da, eta euskararen normalkuntzaren aurka jokatzen du.\nSinatzailea: Jose Manuel Martinez Fernandez, irakasle ohia


naiz: hedabidea zara - Jardunaldi Feministak Durangon\nEuskal Herriko V. Jardunaldi Feministak hasi dira gaur Durangoko Landako gunean. 3.000 emakume bildu ditu mugimendu feministak, igandera arte.\nLandako gunean hiru mila emakume bildu dira. (Endika PORTILLO/FOKU)\n‘Salda badago’ leloa hautatu dute jardunaldi hauetarako. (Endika PORTILLO/FOKU)\nJardunaldiak hasi aurreko uneak. (Endika PORTILLO/FOKU)\nHiru egunetarako eskumuturrekoa. (Endika PORTILLO/FOKU)\nUmorea ere izan da jardunaldien irekieran. (Endika PORTILLO/FOKU)\nEgitarau betea dute hiru egun hauetarako. (Endika PORTILLO/FOKU)\nParte hartzaileak, adi. (Endika PORTILLO/FOKU)\nAtzerriko gonbidatuak ere badira Landakon. (Endika PORTILLO/FOKU)\nLandako gunea, lepo beteta. (Endika PORTILLO/FOKU)\nJardunaldietan eskaintzen duten tailerretako bat. (Endika PORTILLO/FOKU)\nBabarrunak prest, bazkaltzeko. (Endika PORTILLO/FOKU)\nLandakon bildutako emakumeak, bazkaltzen. (Endika PORTILLO/FOKU)\nSoinean pegatina jartzen. (Endika PORTILLO/FOKU)\nArrakastatsua izan da ere igandeko jardunaldia. (Gotzon ARANBURU)\nJardunaldi Feministei amaiera emateko igande honetan egin duten manifestazioa. (Gotzon ARANBURU/FOKU)\n«Hetero arauari sua» dioen pankarta. (Gotzon ARANBURU/FOKU)\nDurangoko kaleak zeharkatu dituen manifestazioa. (Gotzon ARANBURU/FOKU)\nKobanê, devastada por la contienda


Eskualdeko artisten erakusketara bisita gidatuak antolatu dituzte : Bidasoko Hitza\nEskualdeko artisten erakusketara bisita gidatuak antolatu dituzte\nSusana Ferreira, Eduardo Larrasa eta Aiert Alonsoren erakusketa bisitatuko dute, igandean, bi txandatan. Adour-Bidasoa Sarien garaileak izan dira.\nAdour-Bidasoa Sarien irabazleen erakusketara bisita gidatuak egingo dituzte.\nAmaia KZko Adour-Bidasoa Sarien irabazleen erakusketara bisita gidatuak antolatu dituzte igande honetarako, hilak 13. Bi txanda izango dira, 11:30ean eta 12:30ean. Zehazki, Susana Ferreira, Eduardo Larrasa eta Aiert Alonso dira erakusketa horretan euren obrak jarri dituzten eskualdeko artistak.\nUdalaren arabera, artistek eurek gidatuko dituzte bisitak eta 45 minutu inguru iraungo dute. Sarrera dohainik izango da, baina aurretik izena eman beharko da. Ekainaren 11ra arte cultura@irun.org helbidera mezu bat bidali beharko da, 14:00ak arte. Ordutik aurrera, amaiakz@irun.org helbidera idatzi beharko da. Bisita gidatua zein ordutan egin nahi den argitu beharko da mezuan.\nHamar laguneko taldeak egingo dituzte.


Gazteluko Plaza | Ayuntamiento de Pamplona\nHelbidea: Gazteliko Plaza, z/g. 31001 Pamplona - Iruña\nIruñearen bihotza dela esan daiteke, erdigune nagusia. Plazak luze-zabal dituen 14.000 m²-ak Iruñeko historian zehar funtsezkoak izan dira. Izena 1310. urtean Luis Hutinek eraikitako gaztelutik datorkio, gaztelu hau plazaren ekialdean kokatua zegoen Xabier kalearen inguruan. Plaza bera gazteluaren arma-patio gisa erabiltzen zen. Erdi Aroan hiru burguen arteko gatazken garaian plaza inorena ez den lurra bilakatu zen, hala ere eginkizun militarraz gainera, 1324. urtean merkatua ere izan zen eta XIV. mendean belarrak eta garia landatzeko erabili zen.\nGero eremu soila bilakatu zen, harik eta XVII. mendean hiriko bizitzan txertatu zen arte. Mende horren erdialdera arte ez zen etxebizitzak eraikitzen hasi, eta kostata egin zuten, bertan ez baitzen hiri-tradiziorik. Plaza eraikitzeko lanak XVIII. mendera arte iraun zuten.\nPlaza laster aisialdirako eta ikuskizunetarako gune aparta izateko eratu zen. 1405. urteaz geroztik bertan egin ziren errege-erreginek edo hiriko jauntxoek antolatutako ospakizunak. Halaber, plaza honetan egin ziren ia zezenketa guztiak 1385. eta 1844. urteen artean, harik eta zezen-plaza finkoa eraiki zuten arte. Lehen eraikina testuinguru horretan egin zuten, 1612. urte aldera zezen-etxea eraiki baitzen, gaur egun 37. zenbakia dagoen tokian, mendebaldean. Ondoren, XIX. mendean, justa eta zezenek kafeei lekua utzi zieten, beste zerbitzu batzuekin batera, gaur egun arte, mantendu den gizarte funtzioarekin.\nErdiko kioskoa, 1943koa, aurrez zegoen egurrezko 1910eko beste baten ordez jarri zuten, eta hori berriz, XVIII. mendeko Luis Pareten Ongintzako iturriaren ordez jarria zuten. Iturriaren estatua nagusia, Mariblanca, gaur egun, Takonerako lorategietan dago.\nAparkalekua eraiki eta plaza berrurbanizatzeko berriki egin diren indusketa-lanek argira atera dituzte hainbat garaitako aztarna arkeologikoak. Mosaiko erromatar baten puska bat berreskuratu da, nekropoli musulman bateko ehun bat ehorzketa topatu dira, eta Erdi Aroko Done Jakue komentuaren aztarnak aurkitu dira, eta bertan berrogeita hamar hilobi baino gehiago. Horrez gain, San Nikolas hiriko lehen harresiaren ekialdeko atalaren zati bat aparkalekuan txertatuta geratu zen.\nGazteluko Plaza eta Hemingway\nGazteluko plaza Iruñeko bihotza da. Puntu horretatik bideratzen da hiriko bizitza osoa. Ernest Hemingwayk ezagutu zuen hiriko lehen tokia da, bere emazte Hadley Richardson-ekin batera heldu zenean, 1923ko uztailaren 6an. Hemingwayk plaza bere hiriko ezinbesteko tokia bihurtu zuen.\nPlazan Iruña Kafea taberna historikoa eta ‘The Sun Also Rises’-ko protagonisten topalekua dago. Hortik gertu ehun urtetik gorako La Perla hotela dago, eta pare-parean jada desagertu den Quintana hotela zegoen, eta ondoan, Txoko taberna. Hemingwayren eleberriko protagonistak plazatik paseatzen dira, jada desagertu diren Café Suizo delakotik (37. zenbakian) eta Torino tabernatik, eleberrian Milano izenarekin (3. zenbakian); eta idazle amerikarra berak, 1953an, jada desagertutako beste kafe bat gozatu zuen: Kutz kafea (Jakoba pasagunearen eta Iruña Kafearen artean).\n‘The Sun Also Rises’-ko protagonistak autoz heldu ziren Iruñera, “plaza handira... Beroa egiten zuen, plazak eta zuhaitzak berde zeuden, eta banderak bigun zeuden mastetatik zintzilik, eta atsegina izan zen eguzkitik irten eta plaza lau aldeetatik inguratzen duten arkupeetako itzaletara sartzea”.\nHemingwayk ongi pasatu zuen Gazteluko plazan –Konsituzioaren plaza eta Errepublikaren plaza izenekin ere ezagutu zuen–, sanferminei hasiera ematen zien suzirien jaurtiketa gozatu zuen (Txupinazoa 1939an hasi zen Udaletxetik jaurtitzen), eta pena eman zion 1931n Gayarre antzokia tokiz mugitu eta jada ez zuela plaza ixten ikusteak.\nGazteluko plazan hartu zuten autobusa Hemingwayk eta haren lagun-taldeak Auritzera joateko (‘The Sun Also Rises’-en ageri da). Bidaian herritarren lagun egin ziren. Eleberrian, Bill Gordon-ek, protagonistaren lagunak, zalantzarik gabe dio: “Euskaldun hauek jende zoragarria dira”.


Historia ofizialarentzat, monjak eta erreginak dira, soilik, ikusgarri izatea merezi duten emakumeak | Klitto!\nHistoria ofizialarentzat, monjak eta erreginak dira, soilik, ikusgarri izatea merezi duten emakumeak\nklitto! 2015/09/17 Iruzkinik ez\nIturria: eldiario.es ; Itzulpena: Klitto!\n“Emakumeak ez dira historia liburuetan azaltzen, izan ere, garai horietako genero moldeek erabaki guneetatik at uzten zituzten andrazkoak”, dio Genar Gallego Emakumeen Historiaren Ikerketa Asoziazioko kideak.\nAsko dira haien lanekin gizartearen garapenari lagundu zioten emakumezko matematikari, artista, filosofa eta politikariak.\nDiotenez, garaileek idazten dute beti historia. Emakume filosofo, pentsalari eta historiadore ugarik, baina, hitz bat gehituko liokete esaldiari: gizonek. Zergatik lotzen ditugu, modu irrazionalean, gerrak, iraultzak, lorpen zientifiko eta teknikoak… gizonezkoekin? Ez al zuten emakumeek gizartearentzat erabakiorrak izan diren historia sasoietan parte hartu?\nKontua da, biztanleriaren erdia alboratuz kontatu direla prozesu sozial eta politikoak. Gehiengoarentzat, ez da erraza gailendu diren emakumezko margolari, zientzialari, musikari, pentsalari edo filosofoen izena ematea. Zaila da testu liburuen bitartez, emakume hauei zer gertatu zitzaien edo eta zertan eragin zuten ikastea.\nRosseauren Emilio obra, esaterako, hezkuntzari buruzko erreferentziazko tratatu gisa ikasten da; eta albo batera uzten da, emakumeak gizonezkoei plazerra emateko eginak daudela azaltzen duen kapitulua. Ahaztuta uzten da ere Ipar Ameriketako gerra zibileko ehundaka soldadu emakumezkoak izan zirela; baita 36ko gerran, ugari izan zirela klandestinitatean bizi izan ziren emakume gerrillariak ere.\nMaria Castejonen –historiagile eta Campus Relatoras-eko irakaslearen- iritziz, “bizi garen gizarte patriarkal eta androzentrikoaren emaitza da hau, gizona hartzen baita gauza ororen neurritzat”. Emakumeena, ikusezin bihurtu duten historia da, eta oraindik ere, itzaletan dago. Valentziako Unibertsitateak argitaratu duen ikerketa batean azaltzen denez, DBHko liburuetan azaltzen diren pertsonaien %7,5 dira soilik emakumeak.\nHenar Gallegoren aburuz, historia tradizionala giza komunitatearen ekintza zehatz batzuetan oinarritu da: botere politiko, erlijioso, ekonomiko eta espazio publikoaren nagusitasunean. Hori hala, historia perspektiba honetatik kontatzen bada, “emakumeak ezin dira historia liburuetan azaldu, garai horietako genero ereduek boteretik eta erabakitze guneetatik baztertzen zituztelako”. 60 eta 70 hamarkadetan sortu zen historiadore feministen eskutik, emakumeen memoria historikoa berreskuratzeko beharra.\nDemokrazia, baina emakumerik gabe\n1789ko iraultza garrantzitsua izan zen, oso; mendebaldeko demokrazien sortzaile izan zen, eta baita berdintasun unibertsala ezartzeko garaia ere. Baina, berdintasuna zeinentzat? Iraultzak traizio egin zien emakumeei: bizitza politiko eta sozialetik baztertuak izan ziren, eta betiko adin gabeko izatera kondenatu zituzten.\nHistoriak albo batera utzi ditu hainbat pasarte: Asanblada Konstituziogiletik emakumeak kanporatzea, neska eta mutilak berdintasunean heztearen aurka bozketa, emakumeei eskubide politikoak emateari uko egitea… Versailleseko martxan emakumeak protagonista izan zirela ere ahaztu nahi izan da. Bertan, Kexen Koadernoak idazteko antolatu ziren hiru estamentuak -kleroa, noblezia eta herri xehea- eta haien nahiak azaleratu zituzten. “Gu hirugarren estatuaren hirugarren estatua gara”, zioten emakumeek. Herritar eta Gizonen Eskubide deklarazioak badu erantzuna Herritar eta Emakumeen Eskubideen deklarazioan, baina zenbatek eman dezakete Olympe de Gouges sortzailearen izena?\nAna de Miguel filosofoaren arabera, garrantzitsua da gogora ekartzea zein bi alderditan ahazten dituen historiak emakumezkoak. Batetik, ezkutuan uzten da emakumeek opresioa sufritu dutela gizonezkoen aldetik, eta bestetik, albo batera uzten dira mendeetan zehar emakumezkoak protagonista izan diren borroka feministak. “ Bi alderdi horiek ezkutatuz, hauen izatea ez da kontuan hartzen”, dio. Castejonen arabera, zibilizazioaren garapen uneetan emakumeek izandako presentzia eta protagonismoa ere ez da kontuan hartzen, eta garrantzizkoak izan diren figura femeninoak ere ez dira errekuperatzen. “XIX. mende aurretiko emakume ospetsuak, monjak eta erreginak dira soilik”.\nHistoria ofizialak kontuan hartu dituen emakumeak “Eliza eta Monarkiak ezarritako boterearekin daude erlazionatuak”, dio Sara Sanchez argazkilari eta emakumeen historiaren ikertzaileak. Halako botererik eskuratu ez duen emakumea alboratua eta ahaztua izan da. “Genio” eta “musa” rol famatuek ere, ez dute berdintasun prozesuan lagundu Sanchezen arabera; rol horiek emakumeak izaki pasibo bilakatu dituzte. “Gizonen gozamenerako objektu eder izateko balio izan dute soilik”.\nAsko izan dira ikaskuntza eta sorkuntza alorretan aportazioak egin dituzten emakumeak. Gizatasunaren garapenari ekarpen handiak egin dizkiote hainbat emakume zientzialari, matematikari, filosofo, margolari, musikari edo politikarik. Zientzia, astronomia eta matematika munduan hainbat lorpen eskuratu zituen IV eta V mendeetan bizi izan zen Hipatiak. Erdi Aroko trobadoreak gizonak izan zirelako ustea zabaldu da, baina izan ziren emakumezko trobadoreak ere. Horietako bat izan zen Beatriz de Dia. Garai horietako emakumeen bizitza mugatzen zuten arauen aurka poemak idatzi zituen honek.\nPoeta eta idazle garrantzitsua izan zen Christine Pisan, eta XVIII. mendean Emakumeen eskubideen errebindikazioa (Vindicación de los Derechos de la Mujer) idatzi zuen Mary Wolstonecraff-ek. Flora Tristan frantsesa, sozialismoaren aitzindaria izan zen XIX. mendean, eta Ada Lovelance informatikaren amatzat hartzen da, programazioaren hizkuntza deskribatu zuen lehen pertsona izan baitzen. Haririk gabeko komunikazio teknologien fundamentuak, haizetako-garbigailua eta kotxeko berogailua, salbamendurako baltsa, edo medikuen xiringa, guztiak dira emakumeen asmakuntzak.\nHistoria genero perspektibatik ikasiz, betidanik eman diren botere harremanak identifikatzea errazago zaigu.\nZerrenda luzea da, eta denak izendatzea, ezinezkoa. Baina ahaztutako emakume garrantzitsuen izenez gain, ezarritako orden soziala aldatzeko sortu ziren kolektiboak, eta egin ziren ekintza eta mobilizazioak ere, ikusezin bihurtu dira. Historiak gutxietsi duen mugimendua da feminismoa. Ez da ohikoa ikasgeletan sufragismoa, feminismo sozialista, edo feminismo erradikala bezalako edukien inguruan hitzik entzutea. Gainera, Ana de Miguelen ustez, “ez dago gai horiek txertatzeko borondaterik; gai horiek ikasketa planetan agertzea, boteredun emakumeen menpe dago”\nHenar Gallegok dionez, historia hau “partziala eta pobrea” da. Genero perspektibatik historia ikasteak botere harremanak identifikatzen lagunduko digu. Izan ere, iraganean gertatutakoa ulertuz, ulertuko dugu egungo egoera.\nIdeia horri jarraiki, De Miguelek dio historiaren berrirarkurketa egitea egungo berdintasun arazo eta biolentziari izena emateko baliagarri dela. “Parlamentuetan ordezkaritzarik ez izatea, enpresetako goi karguetan ez egotea, genero indarkeria egotea, edo emakumea zaintzen arduradun izatea, ez dira arazo naturalak: opresioa jabe izan den historia batetik gatoz, eta gai hori berreskuratu eta ezagutu behar dugu”\nAurrekoa Diskurtsoaren garrantziaz\nHurrengoa Gizon militante madarikatuok


Azkoititik Elgoibarrera bitarteko goiz buelta antolatu du Inda-Mendik - INDAMENDI M.B. - Baleike.eus\nAzkoititik Elgoibarrera bitarteko goiz buelta antolatu du Inda-Mendik\nINDAMENDI M.B.\t2016-11-06 17:05\nDatorren igandean, azaroak 13, beste irteera bat antolatu dugu. Oraingoan goiz buelta izango da eta ez gara urrutira joango. Urola eta Deba bailarak elkartuko ditugu. | Ikusi handiago | Argazki originala\nPlana honako hau da: goizeko 7:30ean aterako gara Txomin Agirre kaitik, handik Azkoitira joango gara eta Madarixatik pasa ondoren Urnobitza-Azkarate mendia igoko dugu; hamaiketakoa egin ondoren Elgoibarko San Antolinera jaitsiko gara autobusa hartzeko.\nIrteera honek 13km-ko luzera, 500 metroko desnibela eta 4 bat orduko iraupena izango du. Izena emateko, goiko estankora deitu behar duzue (943860357) ostiral eguardia baino lehen. Prezioak ondorengoak dira: 6€ helduak eta 4€ umeak.\nAnimatu, ea eguraldia lagun degun eta jende asko elkartzen geran!!


Imagina29bz – REAS Navarra-Nafarroa\nMugarik Gabe Nafarroa, Mundubat, IPES eta ARREA erakundeek antolaturik, Elikadura burujabetza, feminismoak eta lurraldearen defentsaren aldeko III. Foroa eginen da, aurten. Foroak, zehazki, bizi dugun krisi multisistemikoa ikertu eta aztertzea izanen du ardatz, krisiak arlo guztiak jo baititu, hala nola osasuna, ingurumena, klima, gizartea, zainketak, etab. Egungo kinkari nola heldu Read more…\nBy Angel, 1 year 12 months ago\nCiudades hambrientas (Hiri gosetiak) Nola moldeatzen dituen elikagaiak gure bizitzak Steel, Carolyn ARGITALETXEA: Capitán Swing Libros ISBN: 978-84-121354-4-2 ARGITAratze data: 2020-11-30 PSP: 25,00€ Hiriek nola jaten duten azaltzen digu, azterlan ezohikoa eta iraultzailea, eta aztertzen du nola kaltetu duen elikagaien ekoizpen modernoak giza izatearen oreka. Bestalde, oraindik ere argitu ez Read more…


2021-03-31 - Lea-Artibai eta Mutrikuko Hitza : Lea-Artibai eta Mutrikuko Hitza\nIrantzu Gallastegi preso mutrikuarra Estremerako kartzelara lekualdatuko dute\nXabier Garcia Gaztelurekin batera lekualdatuko dute. Mugimendu bi horiek eta aurretik iragarritakoak egin ostean, Huelvako espetxean ez da euskal preso politikorik geratuko.\nItzuliak aldaketak eragingo ditu Ondarroako zirkulazioan eta aparkalekuetan\nZaldupe zelaiaren aurretik hasi eta Zaldupe eskolaren atzera bitartean dauden ibilgailu guztiak kendu beharko dira, eta Txalet Monika paretik Dronge parera ere ezingo da errepide bazterrean aparkatu.\nEtxebarriak eguzki energia fotovoltaikoaren alde egingo du\nKooperatiba moduan funtzionatuko duen eguzki energia parke bat jarriko dute udalerrian. Ekiolaren baitan osatuko den Bizkaiko lehen proiektua izango da Etxebarrikoa.\nAberri Eguna plazetan ospatzeko deia egin dute\nEuskal Herria Baterak deituta, herriko plazetan abestera deitu dituzte herritarrak. Aulestin, Lekeition, Mutrikun eta Ondarroan antolatu dituzte ekintzak.\nGizarte larrialdietarako laguntzak eskatzeko epea zabalik daukate Lekeition\nEgoera larriak saihestera edo geldotzera bideratuta daude laguntzak. Gizarte zerbitzuetan egin behar da eskaria.\nBeste 16 kasu erregistratu dituzte Lea-Artibai eta Mutrikun\nAzken orduetan Ondarroan (10), Mutrikun (2), Markina-Xemeinen (2) eta Berriatuan (2) erregistratu dituzte kasuak. Markina-Xemeinen eta Berriatuaren kasuan, azken egunetako joera mantenduko balitz, litekeena da eguaztenean [apirilak 7] neurri murriztaile gogorragoak dituzten herrien zerrendan sartzea.


Sindikalismo feminista: zaintzak ere borroka-leku — Manu Robles Arangiz Fundazioa\nSindikalismo feminista: zaintzak ere borroka-leku\nLiburu honek lan-gatazka bat aurkezten digu, langile gisa baino, emakume bezala mespretxatuak zirenen borroka azalduz. Liburu honek erakusten digu klase-borroka nahitaez feminista dela, bata bestea gabe ezin dela ulertu, eta ezinbestekoa dela gaur egungo lanaren zatiketa problematikoa ikusaraztea, bai eta emakumeei normalean esleitzen zaizkien zaintza eta gaitasunen lana baloratzeko modua ere.\nHauxe da Jon Las Heras EHUko irakasleak "Berdea da more berria" liburuari buruz idatzitako erreseina.\nGreba batek katarsi uneak eragin ditzake, baita askatasun uneak ere. Greba prozesu bizia eta soziala da, eta horren bidez, langileek kapitalaren aurkako jarreraz jabetzen dira. Greba desadostasun-unea da, eta, beraz, haustura-unea. Ekintza sortzailea ere bada, birsortzeko ekintza, pertsonek beren arazo indibidualetatik harago jotzen dutelako eta jarrera komuna adierazten dutelako langile gisa. Hala, soldatapeko lanak emantzipatzaile izateari uzten dio, eta emakume langileek, egun ahaldunduagoek, euren ondoeza jasota utzi nahi dute. Ezberdin bizitzeko arriskatu eta kontra egin dute. Elkartasun-loturak ezartzen eta indartzen dituzte haien bizi-baldintzak hobetzeko, bai eta ukatutako duintasunaz eta errespetuaz jabetzeko ere. Bestela, zergatik "inbertitu" behar zuten langileek hainbeste ahalegin ekoizpen-prozesua geldiarazteko? Zergatik, bestela, hainbeste oihukatuko zuten Bizkaiko egoitzetako langileek eutsi, iraun, tematu, baina inoiz ez atzera egin Bilboko erdiguneko kaleetan, euren nagusiek mehatxuka begiratzen dituzten bitartean? Hau ironia, ezta?\nLan-esplotazioak eta esplotazio patriarkalak ez dute mugarik, sotilegiak izan baitaitezke, "sen onaren" dogmarenpean ezkutatuta egon eta harreman natural gisa aurkeztuak izan daitezke, ia betikoak bailiran, edo baita enpresen lehiakortasuna, garapen pertsonala zein soziala ziurtatzeko beharrezko elementu bezala, edo are okerrago: herrialdean hazkunde ekonomikoa lagunduko balute gisa. Baina nortzuk dira hainbeste hitz egiten duten herrialde horetakoak, gehiengoari beren egoera pertsonalaz galdetzen ez badiote, hauteskundeetan ez bada? Ez al gara herritarrak zergak ordaindu eta merkatuen konfiantza gehiago ziurtatuko duen alderdiaren alde bozkatu behar dugunak?\nGatazka are krudelagoa da populazioaren erdia gutxiesten ari denean emakume izate hutsagatik eta portaera jakin bat eskatzen zaionean; emakumeak gizonaren gehigarri soil gisa tratatzen direnean, eta haren mende egon behar dutenean, hura baita babes ekonomiko eta morala ematen duen bakarra, emakumeek beren kabuz ziurtatzeko gai ez diren ezaugarriak. Jarrera horrek ere ez du zinismo maila ona ezkutatzen; izan ere, batez ere emakumeek egiten duten lana astuna eta neketsua denean, adinekoen edo desgaitasunen bat duten pertsonen egoitzetan egiten den zaintza kasu, ez dira inola ere aintzat hartzen pertsona horiek ondo tratatzeko behar diren indarra, erresistentzia eta pazientzia.\nZorionez, beti daude diskurtso ekonomizista eta patriarkal horren aurrean kritikoak diren pertsonak, eta aurrerapauso bat emateko gai direnak, ausartak, bidegabekeria kontaezinak argitara ateraz, gure harremanen pobrezia salatuz, eta horiek aldatzea exijituz. “Berdea da more berria” Onintza Irureta Azkunek euskal gizartea hunkitu duen azken grebetako bat jasotzen duen liburua da, 2016-2017an Bizkaiko egoitzetan egin zena. 378 egun iraun zuen hitzarmen kolektibo baten hobekuntzaren aldeko greba hark, erraz esaten da. Istorioak, spoiler bat egiten dut, amaiera zoriontsua du, nahiz eta hau beti osatugabea eta behin-behinekoa izan.\nBizkaiko gizartea hainbeste mugiarazi zuen lan-gatazka emakume langileen garaipenarekin eta sektoreko hitzarmen bat sinatzearekin amaitu zen, bai eta enpresa-hitzarmen ugari sinatzearekin ere, 1.200 euroko gutxieneko soldata ezartzen zuena, 1.592 orduko lanaldia, eta beste plus eta onura sozial batzuk, hala nola, laneko bajak edo familia-kontziliazioa. Beharbada, lan-kontratu baten barruan erregistratu daitekeen eskubide oro baino garrantzitsuagoa, liburuak emakume langile batzuen bizipena aurkezten du, ohartuta beste modu batera tratatuak izatea merezi zutela,errespetu gehiagoz eta inork lehenago aitortu nahi ez zizkien eskubide batzuk zituztela, kasu askotan, legezkoak.\nLiburu honek jorratzen duen feminismoa, beraz, menderakuntza jakin baten aurkako kontzientzia kolektiboaren sorreratzat uler daiteke; pertsonen zaintzan eta bizitzaren ugalketan zentratutako lanetan askotan gertatzen den menderatze-erlaziotzat. Gaur-gaurkoz, patriarkatua gero eta etsaituagoa izaten ari da, eta liburu hau horren froga da. Bestalde, eta ekitaldi horien garapenean duen garrantziari kalterik egin gabe, sindikalismoa antolaketa- eta borroka-modu gisa aurkezten da, itxuraz langilea gerentearen edo enpresaburuaren aurrean bakarrik baitago. Gizon zein emakume, langile hauek jasaten dituzten zailtasunak begi-bistakoak dira. Kapitalistak legea bere alde duen heinean, eta eskura baliabide ekonomiko gehiago daukanez, langileak bere egoera txarraren kontzientzia hartu eta helburu komunak ezartzen hasteko antolatu besterik ezin du, lan-merkatuari eta gerentzia-menderatzeari banaka aurre egin behar dienean hain mingotsa izan daitekeen bakardadea gaindituz. Norbaitek uste badu orain arte esan dudan guztia erretorika hutsa dela, liburu interesgarri eta pedagogiko honen irakurketan murgiltzera gonbidatzen dut, hobeto ulertzeko feminismoa eta sindikalismoa nola elkar daitezkeen pertsona askoren bizi-baldintzen hobekuntzan, berea barne.\nArgia astekariak eta Manu Robles-Arangiz Fundazioak elkarlanean argitaratutako liburu erakargarri hau (euskaraz, katalanez eta gaztelaniaz dago eskuragarri) hiru zatitan banatuta dago. Labur-labur: Lehenik eta behin, Onintzak langile askok eta sektorean gehiengoa duen sindikatuak, Euskal Langileen Alkartasunak (ELA), 2002. urtetik gutxienez egin duten ekintza sindikal xehearen errepasoa egiten du. 2016an hasi zen greba ez da berez sortu, baizik eta poliki-poliki, antolaketa-, zuzenbide- eta prestakuntza-lan handia egin ondoren, lan-testuinguru horretan prekarietate handia eta jokabide matxista eta iraingarriak baitaude. Atal honek, argi eta labur, ekintzaile sindikalen hainbat hitzordu tartekatzen ditu, emakumezko langileak elkarren segidako hitzarmen kolektiboen negoziazioaren bidez indarra nola hartzen ari diren kontatzeko.\nHitzarmen bakoitza sinatzeak hainbat hobekuntza ekarri zituen soldata- eta lan-baldintzetan, sektoreko langileen ahalduntzearekin eta kontzientziazioarekin batera. Askok, hasiera batean, beren senarren diru-sarreren "soldata-osagarri" gisa hartzen zuten euren diru-sarrera apala, "bidaiak ordaintzeko" edo beste gutiziaren baterako; baina gutxik ulertzen zuten soldata independente izateko eta bizitza duina izateko balio zienik. 600 €baino gutxixeagok eta 1.800 orduko lanaldiak ez zuten inolako ongizate ekonomikorik ziurtatzen, ez eta prestakuntza-ikastaroak egiteko aukera ematen ere, hobeto ordaindutako lanak egiteko. Norbaitek zaindu behar zuen egoitzetako jendea, eta emakumeei, emakumeak izateagatik, loteria egokitu zitzaien. Horregatik, negoziazio egoera hobetzeko, giroa berotu beharra zegoen, eta sindikalismo feminista, greba batez ere, oso tresna baliagarria zen horretarako.\nLiburuaren bigarren zatiak hainbat albiste eta argazki biltzen ditu, antzeko borroka zaharrek izan duten oihartzunaren lekuko. Borroka sindikal feministak aurpegiak ditu, pertsonak dira, eta horiek ezagutzeko aukera ematen digu liburuak. Era berean, atal honetan grebalarietako batek idatzitako poema bat irakur daiteke, emakume horien erresistentzia gupidagabearen oda gisa. t2016-2017ko greba luzeari eusteko adorea agerikoa da.\nAzkenik, liburuan greben azken oihartzun handiena izan duten lantokiei atxikitako 8 emakumeren testigantza jasotzen da. Bizitzako istorio bakoitza aberatsa da berez, erakusten baitu emakume bakoitzak nola egin dion aurre gatazka gogor eta luzeari modu desberdinean. Eta aldeak egon arren, edo agian horiei esker, guztiek sintonia handia erakusten dute 378 eguneko greba katarsi indibidual eta kolektiboko prozesu argia izan dela adierazteko, eta oso harro daude horretaz. Horregatik, horietako bakar batek ere, eta jasan ahal izan dituzten kaleratzeak edo diskriminazioa ahaztu gabe, denboran atzera egingo luke bere bizi-historia aldatzeko.\nDenek ez zuten greba borroka-beharraren konbentzimendu-maila berarekin hasi, eta guztiek ere ez zuten laguntza-maila bera izan lankideen aldetik, eta are gutxiago zeuden denak sindikatuta. Adibidez, Marisol, ez zegoen bere buruaz ziur, baina beste lantoki batzuetako beste grebalari batzuen babesa jaso zuen bere lantokiaren aurrean protesta egiteko. Lehen pegatina itsatsita edo informazio-panfletoa banatuta, konturatzen da bera ere gai dela borroka bere egiteko, bere eskubideak gauzatzeko eta bere nagusien errespetua irabazteko. Beste batzuek, beren borroka feminista bezain sindikala zergatik den hasieran ulertu gabe, ikasten dute eta deskubritzen dute emakume izateagatik tratu bereizia eta gizonena baino okerragoa jasotzen ari direla.\nEgoiliarren senide batzuek grebara joateagatik aurpegiratu eta iraindu egiten dituzte; beste batzuek, berriz, Bizkaiko Foru Aldundiaren utzikeria salatzeko antolatzen eta babesten dituzte. Aldundiaren aurrean komunikazio eta protesta lan nekaezina dela eta, kalea gero eta solidarioagoa da bere kausarekin. Horrek negar, barre eta oihu egiten duten grebalarien morala indartzen du. Sindikatuak, ondo antolatuta eta baliabide legal eta ekonomiko ugarirekin, beharrezko estaldura ematen die grebalariei, borrokari behar beste denboran eutsi eta irabazi ahal izateko. Bereziki, elkarrizketatu guztiek azpimarratu dute erresistentzia kutxa tresna baliotsua dela gatazka luzatu ahal izateko eta patronalari gehiago eta hobeto presio egiteko. Horrela, emakume horiek sinesgarritasuna ematen diote ekintza sindikalak emakume eta langile gisa emantzipatzeko duen garrantziari.\nLiburu honetan jasotzen diren esperientzia ezberdinek ez dute irakurlea epel uzten. Emakume horiek lan baten prekarietatea salatzeko duten ausardia eta ahalegina, behar gehien duten pertsonen duintasuna ziurtatzeko beharrezkoa zaigun lana, erakusten digute denok egin dezakegula zerbait solidarioagoak izateko, antolaketaren eta kontzientzia hartze kolektiboaren bidez. Hala, bai zaintzen duen pertsonak bai zaintzen duenak lotura estuagoa ezartzen dute, lan egiten duten eta zainduak izan nahi duten pertsona gisa dugun erabakitzeko ahalmena eta gaitasuna areagotuz. Liburu honek, beraz, sindikalismo feminista gure gizarte osoaren duintasunean borrokatzeko beharrezko modu gisa aurkezten digu, eta elkarrizketatutako Bizkaiko egoitzetako 8 grebalariak honen garrantziaren lekuko argiak dira.


Anje Duhalderen kontzertua korrika kulturalaren barruan - Orio - Karkara.eus\nAnje Duhalderen kontzertua korrika kulturalaren barruan\nKarkara 2015-03-13 08:48\nKontzertua dohainik den arren, kultur etxean gonbitak hartu behar dira eta 25 bakarrik gelditzen dira.\nBizi osoa darama musikan. Ogibide horretan dihardu gaztetatik. Hainbat taldetan aritu da, elkarlanean hamaika lan argitaratu ditu, Euskal Herriko txoko guztiak ezagutu ditu; eta, datorren asteazkenean, Orion izango da, 22:30ean, kultur etxean.\nAnje Duhalde 70eko hamarkadan hasi zen musika egiten. Bateria-jotzaile gisa hasi zen Fuego taldean. Gitarra jotzen eta abesten geroago hasi zen, Mixel Ducauekin batera sortutako Errobi taldean. 1973an sortu zuten taldea, Europan rock musika progresiboaren eztandaren oihartzunarekin batera. 1985ean esan zuen agur taldeak.\nErrobi desegin zenean, bakarlari ibilbidea hasi zuen. Bakarlari lanean tradizioarekiko atxikimenduak pisu handiagoa hartzen joan zen, eta 1980ean Errobiaren hegitik izeneko lehen bakarkako lana argitaratu zuen. Ordutik bakarka nahiz kolaboratzen, disko mordoa atera ditu.\nDatorren asteazkenean Orion bere kontzertua ikusteko aukera izango da, doan; baina kultur etxeko aforoa mugatua denez gonbidapenak aldez aurretik hartzea komeni da. Gonbitak kultur etxean bertan hartu daitezke, harreran.\nKontzertua Korrika kulturalaren barruan antolatutako ekimena da. Izan ere egun horretan bertan hasiko dira Korrika kulturaleko hainbat jarduera: kontzertua, Txurrumuski aisialdi taldeak antolatuta jolasa eta korrika txikia, besteak beste.


Sakanako orientazio proba, bihar - Sakana - Guaixe.eus\nSakanako orientazio proba, bihar\nGuaixe 2017-05-11 15:07\nSakanako ikastetxeek eta Aguraingo ikastetxeak antolatuta, gaur, 10:00etan, Arbizuko basoan. 163 ikaslek hartuko dute parte\nSakanako ikastetxeek eta Aguraingo ikastetxeak antolatuta, Sakanako Mankomunitatearen laguntzarekin, gaur Sakanako orientazio proba jokatuko da, goizeko 10:00etatik aurrera, Arbizuko basoan, Zubaat eta Sandindegi aldean.\nAltsasuko Institutuko 67 ikaslek, Aguraingo institutuko 49 ikaslek, Altsasuko Iñigo Aritza ikastolako 25 ikaslek eta Etxarri Aranazko Andra Mari ikastolako 22 ikaslek hartuko dute parte, guztira, 163 ikaslek. Jarduera DBHko 4. mailako ikasleei zuzenduta dago, baina ikastolen kasuan 3. mailakoek hartuko dute parte.\nJarduaren helburuak dira, besteak beste, basoan segurtasunez ibiltzen ikastea eta mapa eta iparrorratza interpretatzen eta erabiltzen ikastea; aisialdian naturak eskaintzen dituen aukerak ezagutaraztea; ikasleen arteko talde lana bulkatzea; Sakanako naturguneak ezagutu eta sustatzea; Sakanako eta ondoko ikastetxeen eskualdeen eta ikasleen arteko harremanak bulkatzea; eta euskara bulkatzea.


Hondatuta dauden baldosak aldatuko dituzte Urkizuko parkean - etakitto.eus\nHondatuta dauden baldosak aldatuko dituzte Urkizuko parkean\nUrkizuko parkean hondatuta dauden baldosak aldatzeko lanak hasi ditu Udalak, auzokoek hala eskatu eta gero. Zehazki, Urkizuko 22. zenbakiaren eta dorreen arteko igarogunean dagoen azalera (137 metro karratu) konponduko dute eta lanak otsaileko lehen hamostaldian egitea aurreikusi dute. Lanek 17.100 euroko kostua izango dute.\nUdaletik esan dutenez, “parkeko zoruak baldosa gris lisoko egitura bat dauka, eta urteekin, hondatzen joan da eta lauza batzuk apurtu dira. Toki hori asteroko azokara joaten diren saltzaileen ibilgailuentzako nahitaezko pasabidea da eta horrek ere eragin du baldosak hondatzea. Gainera, gaur egungo azalera arriskutsua da oinezkoentzat, higaduraren ondorioz irristakorra delako eta jendea jausi daitekeelako”.\n« Antxon Bandres Azkue mendizaleari emandako plaka damaskinatua Klub Deportibora itzuli da 88 urte geroago Huescaren aurkako partidurako deialdia: zapatuan denok Ipuruara! »


Etxebizitzaren inguruko diagnostikoa Nafarroan - Ikei\nDiagnostikoa Foru Gobernuak antolaturiko jardunaldi monografiko batean aurkeztu zen, ikerketa honen emaitzak aditzera emateko eta 2018-2028 Etxebizitza Plana zuzenduko den ardatz nagusien berri emateko, Foru Gobernua prestatzen ari den proposamen legegileaz gain.\nTestu legal berri honek, Gobernua jada lanean dabilenak, etxebizitza eskubide subjektibo eta zerbitzu publiko moduan onartuko du, Gizarte-Eskubideen presidenteordeak eta kontseilariak, Miguel Laparrak, aurreratu zuen moduan, izan ere, defendatu zuen etxebizitza “ez negozio modura, baizik eta eskubide modura, banakoaren eskubideen egoitza izanik. Etxebizitzarik gabe ez dago hiritarrik, eta hiritarrik gabe ulertzen dugu ez dagoela eskubiderik ezta obligaziorik ere, eta, hortaz, ezta duintasunik ere”.\nJardunaldian, sektoreko ordezkariak batu zituenak, aipaturiko diagnostikoa aurkeztu zen, IKEI-k egina Etxebizitzaren Zerbitzuaren eta Errealitate Sozialaren Behatokiaren koordinazioarekin batera, biak Gizarte Eskubideen sailekoak direlarik. Diagnostikoa ondorengo gaien inguruan egituratzen da: demografiaren bilakaera, oraingo etxebizitza parkearen egoera, babestutako etxebizitzetako jokabidea, eskariaren egoera, eskaintzaren egoera eta aurrez aipaturiko etxebizitzen beharraren estimazioa hurrengo 10 urteetarako.


Mozilla Quantum | Kontaizu\n2017, Abendua 04\nMozilla Firefox-ek nabigatzaileen gerran pauso bat eman eta bere nabigatzailea berritu du. Interneterako atea den tresna garrantzitsuenetako bat den esparruan guda etengabea da eta lehia gogorra da. Google Chrome eta Microsoft Edge bi aurkari garrantzitsu behintzat baditu Firefoxek, baina sakelakoetan ere egoera ere ez da makala.\nTestuinguru horretan Mozilla fundazioak bere nabigatzailea hobetu du, Quantum delakoa. Aurrekoarekin alderatuz bi aldiz bizkorragoa da, memoria gutxiago erabiltzen du eta pribatutasunaren alorra zaintzeko zenbait tresna ere ekartzen ditu. Hiru arrazoi hauengatik bada ere probatu beharreko nabigatzailea.\nBeste nabigatzaile bat erabiltzen ari bazara erraz izango duzu aldatzea. Firefox nabigatzaileak inportazioa egiteko tresnak ekartzen ditu, adibidez laster-marka gogokoen zerrenda beste nabigatzaile batean baduzu klik bakar batzuetan ekarriko duzu nabigatzaile berrira.\nBenetako interesa halere, pribatutasuna zaintzeko tresnetan dauka Firefoxek. Tresna horietako batzuk hauek:\nNabigatze pribatua: Firefoxek tracker-ak blokeatzen ditu nabigatzen zabiltzanean, eta ez du historia oroituko amaitzean.\nOrrien karga bizkorragoa: Zenbait iragarki eta script blokeatuz, orriak %44 bizkorrago kargatzen dira.\nJarraipenaren aurkako babesa: Zenbait iragarkik ezkutuko tracker-ak dituzte, eta hauek linean jarraitzen zaituzte, blokeatzeko aukera eman du.\nGarrantzitsua da esatea honek ez duela anonimotasuna ziurtatzen, horretarako Tor bezalako proiektuak daude eta horiek ere mugak badituzte. Aldiz, datuen jasoketa gehiegizkoarekiko defentsa mekanismo bat dira.\nBeste hainbat aukera\nPantaila-argazkiak: Pantaila-argazkiak konplikaziorik gabe atera eta parteka ditzakezu orain, helbide barran dauden aukeren artean, hauek atera eta partekatzeko aukera baitago.\nPocket: Laster-markak gure ordenagailuan gorde ditzakegu, baina Pocket zerbitzuak gerorako irakurtzeko uzten ditugun horiek gordetzeko era erraza eskaintzen digu. Beranduago hauek bisitatu edo sakelako aplikaziotik ere irakurtzeko aukera izateko.\nBideo jokoak eta errealitate birtuala: Etorriko diren hurrengo belaunaldiko jokoentzako diseinatua, Firefoxek WASM eta WebVR sostengua dakar integratuta. Instalazio gehigarririk gabe!\nIrakurtze ikuspegia: helbide barran, helbidearen ondoan irakurtzeko ikuspegia aktibatzeko botoia eskaintzen du nabigatzaileak. Honi esker webgune bateko informazio garrantzitsua era garbi eta erraz batean irakurtzeko sinplifikatzen du, atentzioa irakurri behar duzun horretan jartzeko paregabea.\nGehigarriak: Firefox famatu egin zuten gehigarriak asko dira. Gehigarri biltegian nabigatzailea zure beharretara egokitzeko aukera emango dizuten milaka gehigarri topatuko dituzu.\nMahaigainekoaz ari garela, Firefox familia gero eta zabalagoa da. Firefox nabigatzailea sakelakoetarako ere badago, aipatutako ezaugarri nagusiak eta bereziki pribatutasunari lotutakoak kontutan hartzen dituelarik.\nBi sakelako sistema eragile erabilienentzako bertsioa dauka Android eta iOS-entzako alegia:\nHortaz gain oraindik pribatutasuna gehiago kontutan hartzen duen nabigatzaile sinplifikatu bat ere badu, Focus deiturikoa. Bereziki interesgarria da mahaigainekoak eskaintzen dituen tracker edo jarraipen tresnak blokeatzeko aukera hori ematen duelako, edota nabigatzailera sartu ondoren irteten garen bakoitzean, historikoa ezabatzeko aukera ematen duelako.\nEzezagutza handia dago nabigatzaileen kontuan, denak berdinak balira bezala, baina uste baino garrantzitsua da bat edo beste aukeratzea, batzuek garrantzia hori ukatu nahi badiote ere. Bereziki inportantea da Firefox guretzat, bere edizio berriak ateratzen dituen guztietan, hasieratik euskarazko aukera ere ekartzen duelako.


2001 – Arientzan kanpaiek die | Kanpai-joleak\nArientza eta bertako kanpaien historia, zaharra da, ez dakigu noizkoa, Berau kontatzera goazen honetan, erdi bidetik hastea erabaki dugu, ez denboran jakina!.\n2001ean Juane Madinabeitiaren eskutik Arientzan jo izan dien kanpai joaldi ez berdin guztiak jaso ziren. Grabatutako bideoari hasiera ematen zion kontua ekarri gura dugu gogora:\nVHS formatoan atera zen zintaren karatula\n“Arientza, 2001 eko agorra, udazkena\nArenaza, Areantza ta Aiintza bat ei dira, hala diote; batetik besterako aldea berriz, urteen poderioz ahozkerari sortu zaion aldaketa besterik ez da. Kurtzebarripeko ainubea bizi dugunoi, parra digu; izan ere, gizaldi berri batera ailegatu gara horretan erreparatu barik, baina bada gure aurretik beste batzuk izan direnen seinalea.\nUrteak pasatu ahala urteengatik berba egiten dugu, gizaldiak pasatu ahala gizaldiengatik. lragango 100 urteotan zenbat aldaketa izan ote da, bizikeran halabe! Gauden moduan gaude gure gurasoek, eta hauen aurrekoek ere, euren lekua bete zutelako.\nHonela, betibe gogora ekartzen diren auzoko pasadizu xinpleenak ere oso gogoko izaten ditugu, izan ere, hor somatzen da hemengo eguneroko hori nundik nora ibilia den.\nApur baten gelditzea pentsatu dugu, eta akabatu den mendetik, geurekin nahasi XXl.enera zer edo zer ekartzea, bertan uztea pena da eta.\nHonela, 2001 eko agorreko Andramaixetan, elizan, Arientzan ezagutu izan diren 15 kanpai joaldi ezberdin batu ditugu, euretariko batzuk urte askoan entzun gabekoak, eta San Bizenten bertako kanpaia.\nKanpai hotsa, pasatzen zenaren berri emateko modua izan da, laguntasuna eskalzeko eta erreguak egiteko ere bai. Baita inguruko auzoetara ailegatzeko ere.\nGrabazio honek, Arientzako kanpaien berbeta, azalpen eta guzti erakutsiko duen dokumentua izen gura du. Arientzak mende honen hasieran daukan itxura emango duen agiria ere izan guru du, gaurko elxeak ezeze, bertan behera utzitako zenbait\nbazter ere erakutziaz; eta, gure aurretik joan diren eta orain bertan izan garen arientzar guztiok omendu ere egin gura ditugu: kanpaijoleak, monagiloak, albergan erropak garbitzen\nzituztenak, nebera elurrez betetzen zutenak, Nardara belarretan eta iturrira uretan joaten zirenak; txordor, karobi eta teilerian lan egin zutenak, elizkizun eta hilerrietan hutsik egiten ez zutenak, San Bizentezaleak, pastoreak, etxetik irten zirenak eta abar eta abar eta gaur Arientza maite dugunok.\nHorretarako bisitatu ditugu gure baso bazterrok, alberga, iturri, txabola, nebera, etxe, eliza eta abar eta horretarako astindu ditu Juanek Arientzako kanpai isilok.\nHarri landuan idatzita dago\nKanpandorreko harlanduak “1856, a expensas de Pedro Antonio de Arenaza” esaten du.\nPedro Antonio Zakarias Arenaza, 1818an Arientzako Txixirrekoan jaioa, abadetara joan zela diote. Gero kontratista ere ibili ei zen. Gizon honek dirua ipini ei zuen Arientzako\nelizari behar moduko kanpandorrea jaso ziezaioten. Aurretik, oraingo koruko bentana zuloetan buelta kanpaiak ei ziren. Pedro Antoniok, Arientzara bueltatu zenean, negar egiten ei zuen halako kanpandorre bapeza ikusita. Egin zuenak diru hori berarentzat hartu inolabe, kanpandorre ederragotan eman barik. Handik urte gutxira hil behar izen zuen gure Pedro Antonio.\nArientzako kanpandorrean bi kanpai daude: Bata, kanpaijolearentzat eskumakoa, “kanpai haundia”, elizako ate ostetik sokari tira eginda ere jo daitekeena eta Bestea, kanpaijolearentzat ezkerrekoa, “kanpaí txikia” edo “hil kanpaia”, entzuten denean atentzio gehiago sortzen duena. Gure kanpandorrean ez dago besterik, ez erlojoarenik eta ez buelta kanpairik.\nAintzinetik kanpaiak jotzeko ardura Josejoakinenekoena izen da, inoiz beste etxeren batekoak ere jo izan baditu ere. Dena dela, urrindik ezagutzen ei ziren Juanek jotzen zituenak. Bere aurretikoenak ere, Joxe Simon, Luzio edo Lorentzorenak ere gogoan dira.\nLan horregatik auzoko etxe bakoitzak urtean kuarta bat gari ematen zien. Ordainean zelemina ematen zitzaiela akorduan dutenak ere badira.\nSan Bizenteko kanpaia, Ardantzatik gertu\nOrain Arientzako ermita da baina entzunda daukaguhau izan zela Arientzako lehenengo eliza, eta txiki geratu zenean edo, auzoan botazioa eginda erabaki zela San Bizente haunditu beharrean berria egitea. 1895. urtean gehitu zitzaion kanpasantu\nKanpai bakarra dauka, txikia, sokatik tira eginda jotzen dena. “AVE MARIA GRACIA 1664″ dauka grabatuta. Elizkizunetara deitzeko erabili izan da, kanpai luzea eta hirukoa jota; auzoa juntatzeko ere bai, auzokanpaia jota”.\nBideo hau, Julenek bultzatuta Goiena telebistakoek egin zuten, eta Aretxabaletako udalak ordaindu , Eskoriatzako museoak ere egin zuen bere ekarpena.


Garapenerako lankidetza-egitasmoak garatzen dituzten Gobernuz Kanpoko Erakundeentzako (GKE) laguntza ekonomikoak (S-19) | Tramiteen Gida\nHasiera » Garapenerako lankidetza-egitasmoak garatzen dituzten Gobernuz Kanpoko Erakundeentzako (GKE) laguntza ekonomikoak (S-19)\nGarapenerako lankidetza-egitasmoak garatzen dituzten Gobernuz Kanpoko Erakundeentzako (GKE) laguntza ekonomikoak.\nIrabazi asmorik gabeko Gobernuz Kanpoko Erakunde edo Elkarteek, zeinen jarduerek deialdi honen xedearekin bat egiten duten, eta beren egoitza Azpeitian izan edota beren jarduera bertan garatzen duten.\nAzpeitian jaio edo bertan bizi diren pertsonek eta Gobernuz Kanpoko Erakundeen bidez jarduerak egiten dituztenek, beren jarduerak deialdi honekin bat datozenean.\nAurrez aurre: Azpeitiko udaletxean, Gizarte Zerbitzu Saila, astelehen eta ostiraletan 08:30etik 13:30era.\nElkartearen IFKren fotokopia.\nEusko Jaurlaritzaren Erakunde eta Elkarteen Erregistroko inskripzio-ziurtagiria, hala badagokio.\nKontuaren titulartasuna egiaztatzen duen dokumentua.\nErakundearen jarduera orokorraren memoria, non Garapenerako Lankidetzan eta Sentsibilizazioan duen eskarmentua azalduko den; aurkako alderdiaren eskarmentua ere aipatuko da, eskatzailearenaren desberdina bada.\nProiektuaren, jardueraren edo berariazko egitasmoaren memoria, zeinentzat diru-laguntza eskatzen den. Memorian azaldu beharko da non burutuko den eta nori zuzenduta dagoen, ahal bada zonalde zehatzaren mapaz lagunduta; aipatuko dira baita baliabideen zerrenda, aurrekontu orokorra, eskatzen den kopurua eta hori egiaztatzeko modua ere.\nErakundearen jarduera orokorraren gastu eta sarreren aurrekontua, edo, hala badagokio,\nberariazko proiektu, jarduera edo egitasmoaren sarreren eta gastuen aurrekontua, zeinentzat diru-laguntza eskatzen den.\nEskaera egin aurreko urteko sarreren eta gastuen benetako kitapena, edo estimatua, bai jarduera orokorrari, bai proiektu edo jarduerari buruzkoa, zeinentzat diru-laguntza eskatu den, hala egin izan balitz. Dokumentazio hori udaletxean balego, aurkeztu beharrik ez legoke.\nAdministrazioarekiko zerga-betebeharrak eta Gizarte Segurantza alorreko betebeharrak egunean dituela dion egiaztagiria.\nElkarteko kide-kopurua, Azpeitikoak eta beste herrietakoak bereizita.\nOnartutako proiektuaren eta emandako diru-laguntzaren arteko aldea (halakorik balego) ipintzeko konpromisoa agertzen den deklarazioa, zuzenean, edo hirugarren baten finantzazio bidez.\nGizarte Zerbitzuen batzordeak ebazpen-proposamena egitea.


Datozen Gabonetan, liburu solidario bat – Haritzalde Naturzaleen Elkartea\nDatozen Gabonetan, liburu solidario bat\nGabonetan ohikoak dira opariak eta elkartasunak ere maiz bere lekua hartzen du. Haritzalde Naturzaleen Elkartetik beren baitan konpromisoa daramaten produktu solidarioak erostera animatu nahi zaitugu. Geuk kalitate handiko natur-gida eta erabilgarri oso erosteko aukera eskaini nahi dizugu: Kristina Enea-Gladys Parkea.\nLiburuak kolorez beteriko 687 orrialde ditu eta bertan Parkeko historia, Mandasko Dukearen legatua, nahiz Donostiako berdegune aparta horren inguruan bizi diren landare zein fauna espezieei buruzko informazio ugari jaso da. Fitxetan antolatu da (71 florakoak eta 115 faunakoak) eta autore ezberdinek utziriko oso maila altuko argazkiek (943 guztira) borobiltzen dute lana. Espezie bakoitzak Euskal Herrian duen egoera eta Parkean bertan duena ere azaltzen da. Urteetako kudeaketari azterketa zorrotza bezain kritikoa gehitu zaio, aldaketarako proposamenak iradokiz.\nAzken batean, familia osoaren kontsultarako liburua da. Eduki(n)ak Parkeko mugetatik haratago doaz, beste berdeguneetarako ere baliagarria delarik. Irakurterraza aparteko argazkiez osaturik. Erakusten duen kalitatea materialetan ez da salneurrian islatzen; izan ere diru-laguntzarik jaso ez balu askoz garestiago bailitzateke.\nAmaitzeko, gogoratu liburu hau erosiz gero gurekin bat egingo duzula gure ondare naturalaren eta biodibertsitatearen defentsan. Bildutako diru guzti-guztia, gastuak kenduta, azken 20 urteotan Haritzalde Naturzaleen Elkarteak kontserbazio eta sentsibilizazio mailan jorratu dituen jardunbideetara zuzenduko baita. Horregatik guztiagatik, zeuontzat edo nahi duzuenarentzat opari ona ez ezik inbertsio hobea delakoan, liburua erostera bultzatu nahi zaituztegu.\nLiburuaren salneurria 30€ da eta badaukazue Donostiako liburu dendetan erostea edo zuzenean gurekin harremanetan jarri: 609 420 438, naturzale\nTags: Cristina enea, fauna, flora, Gladys, historia, liburuak, parkeak|


Norberaren konturako langileak eta besteren konturako langileak – Gizapedia\nNorberaren konturako langileak langile autonomoak dira, modu pertsonalean dihardutenak baino enpresari baten kontura lan egin gabe, haren antolaketa eta agintaritza zuzenetik kanpo. Lan kontraturik gabeko langileak dira, eta beraz haiei ez zaie lan-araudia aplikatzen. Besteren konturako langileak berriz, enpresari baten kontura lan egiten dutenak dira, haren agintaritzapean, lan kontratuan eta dagokion araudian ezarritako baldintzekin.\nBeste hizkuntzetan: gaztelaniaz, trabajadores por cuenta propia y trabajadores por cuenta ajena.\nLepo zuriko langileak bulegoko lanak egiten dituzten behe mailako langile administratibo eta teknikoak dira, eskulana egiten duten lepo urdineko langileengandik bereizten direnak. Historian, lepo zuriko langileek lepo urdinekoek…


"Denbora eta ilusioa da falta zaiguna" - Arrasate - Goiena.eus\n"Denbora eta ilusioa da falta zaiguna"\nArantzazu Ezkibel Galdos 2009-03-26 18:13\nArrasateko Enboskada taldeak agur-kontzertua emango du zapatuan 3.60 aretoan. Kontzertua 23:00etan hasiko da; ondoren, Dj Pottoko eta Dj Moek girotuko dute gaua. Sarrerak salgai daude Irati tabernan 3 euroren truke; leihatilan 5 eurotan salduko dituzte. Bihar, barikua, elkarrizketa zabala egingo diote Arrasate Irratian.\n1997an sortu zuten Enboskada taldea. "Antzerako musika gustuko genuen bost lagun elkartu ginen. Gaztetxean galdetu genuen ea bazegoen lekurik guk entseatzeko, eta Arkada Socialekin batera hasi ginen", gogora ekarri du Oxel Arrieta Enboskadako kideak.\nBost lagunek osatzen dute Enboskada: Asier Salak (gitarra), Urtzi Madinabeitiak (baxua), Oxel Arrietak (ahotsa), Josu Zubizarretak (bateria) eta Mikel Arresek (gitarra).\n1998ko maiatzaren 1ean egin zuten lehenengo kontzertua Elgetako Panaderokua tabernan Enboskada taldeko mutilek. Ordutik hona hainbat kontzertu egin dituzte, eta une onak eta txarrak pasa dituztela diote.\n"Hasi gineneko garaia oso ona izan zen. Motibazio izugarria geneukan, eta horrek asko lagundu zigun lana egiterakoan", dio Arrietak. Leku berriak ezagutzeko aukera eman die musikak arrasatear musikarioi, eta hori da azpimarratu gura dutena. Gainera, urte hauetan bizi izandako esperientzia ere nabarmendu dute.\nEuskal Herri osoan barrena ibili dira arrasatearrak euren musikarekin; baina, gure mugetatik haratago, Galizian ere izan dira, adibidez.\nTaldea zergatik utziko duten galdetuta, Arrietak dio ez dutela denborarik elkarrekin egon eta entseatzeko. "Musika talde batek denbora eskatzen du, eta momentu hauetan ez gara askorik elkartzen. Baina, horrez gain, ilusio falta ere badago; bestela, egingo genuke zerbait aurrera egiteko", azaldu du Arrietak.\nGaineratu du gaur egun kontzertu gutxi ematen dabiltzala; baina horren harira dio Enboskada beti izan dela kontzertu gutxi emateko taldea.\nOi! musikaren egoera\nEnboskadak oi! musika egiten du. Batez ere 90eko hamarkadako musikaren eragina izan dute arrasatearrek. "90eko hamarkadako musika ingelesa eta Euskal Herriko musikaren eragina izan dugu; baina ez gara talde jakin batekin identifikatu izan", dio Arrietak.\n12 urte hauetan oi! musikak izan duen bilakaera nabarmena izan dela onartu du Arrietak: "90eko hamarkadan Zakarrak, Iskanbila eta Lager 33 bezalako taldeak zeuden, gero Des-kontrol, Arcada... sortu ziren. Ordutik gero eta talde gazte gehiago ikusten da oi! mugimenduaren inguruan", dio Arrietak.\nZapatuko kontzerturako euren abestiak eta bertsioak gertatu dituzte. Eta gaineratu dute sorpresaren bat izango dela.


Arabako foru funtsetik uste baino diru gutxiago jasoko dute herriek - Aramaio - Goiena.eus\nArabako foru funtsetik uste baino diru gutxiago jasoko dute herriek\nArantzazu Ezkibel Galdos 2020-07-16 11:46\nUrte hasieran aurreikusitakoa baino %24,8 gutxiago jasoko du Aramaiok; "zorionez", Udalaren egoera ekonomikoa "ona" dela dio Lierni Altuna alkateak.\nArabako Aldundiak diru gutxiago izango du Arabako herrien artean banatzeko. Hau da, herriek Aldundiko diru-funtsetik jasotzen duten diru partida murriztu egin da: 57 bat milioi gutxiago izango ditu Aldundiak 51 herrien artean banatzeko.\nDiru-bilketa murriztu egin da\nAramaioko kasuan, %24,8ko jaitsiera izango da. Urte hasieran aurreikusitako 865.454,67 euroak jaso beharrean, 650.493,63 euro jasoko ditu Aramaiok. "Urte hasieran, Fofelek aurreikuspena egiten du. Gertatzen dena da koronabirusa dela-eta asko jaitsi dela ekonomia guztia. Orain, aurreikuspen berria egin dute eta uste zena baino %25 gutxiago izango dugu", azaldu du Lierni Altuna alkateak. Urteko lehenengo lau hilabetekoan Aldundiak izan duen diru-bilketa %12,3 txikiagoa izan da; eta, aurreikuspenen arabera, urte amaierako jaitsiera %22koa izango da.\nEz da aldaketarik egingo aurrekontuan\nAramaiok izango duen jaitsiera hori nola bideratu erabakitzeko, Ogasun batzordearen bilera egin zuten joan den astean: "Zorionez, ez daukagu zorrik eta egoera ekonomikoa ona da. Guk lehentasunak ezartzen ditugu urtero, arlo guztietan, eta beti dago zertan inbertitu". Ze gastu kontrola dezaketen begiratu zuten: "Erabaki dugu ez dugula aldaketarik egingo aurrekontuan; hala ere, murrizketa batzuk egingo ditugu partida batzuetan". Iazko likidazioa, esaterako, positiboa izan zela nabarmendu behar da.


Amets prefabrikatuak — Eibar.ORG | Eibarko peoria\nHemen zaude: Hasiera / Blogak / Harrikadak / Amets prefabrikatuak\nMikel Iturria 2009/03/02 23:15\nAtzo goizean hartu nuen Hertzainaken disko hau. Aurreko batean Jolausek "Aitormena"ri erreparatu zion. Nik kanta guztiekin osatu dut apuntea.\n"Prefabrikatutako ametsetan / estadistikaren zeruan / borondatea itoa izan da / kontsumoaren ferian".\nAkabo hilabete asko iraun duen hauteskunde kanpaina. Iluntzeko 20:01ean alderdiak gutaz ahaztu egin ziren. Bi ordu pasatxo eman zuten bakoitzaren boto-poltsari begira.\n"Kristalaren bestaldera bi begiak iltzaturik / jada ezin dut konprenitu zein gaizki sentitzen naizen / Dena aldatu da erabat".\nNoiz izango dira hurrengo hauteskundeak? EAEri dagokionez, ezetz aguantatu lau urte gobernuan udaberri honetan lehendakari izendatua denak.\n"Automata bat naiz, zarata belarritan / Ez dakit non nagoen baina berandu da".\nIbarretxeri etxera joateko garaia iritsi zaiola dirudi. Bere onerako izango da.\nEra berean, EAJri ere komeni zaio Lakuatik urruntzea bolada batez. Hainbeste urte pasa dituzte gobernuan!\n"Ez dira betiko garai onenak / Azken finean, gizaki hutsak gara / barearen ostean dator ekaitza / udaberri berririk ez guretzat".\nPapeleta ederra du PatxiLok. Ez litzaidake gustatuko bere tokian egotea. Ez dut ezer espero berarengandik, baina gaur Jukeboxek ederki gogoratzen zuen bezala, horrela hartu zuen Donostiako alkatetza Odón Elorzak 1991n... eta bertan jubilatuko dela dirudi.\n"Ez pentsa gaizki. / Gaizki pentsatzen hasi naiz betiko lez pentsatzen / zuek beti zaudela pentsatzen / gu beti garela gauza bera pentsatzen".\nDemagun 25 eserleku lortzen dituela PSEk (EArekin du eserleku bat jokoan, baina partidu honek 8 boto ateratzen dizkio bakarrik eta atzerrian daudenen botoak kontatzeke daude oraindik). Ederki sufrituko du Lopezek PPkoen menpe geratzen bada. Zer esanik ez UPyDkoak bidaide badituzte.\nZuzen zuzen heriotzeraino\n"Zuzen heriotzeraino / ez dago atzeko biderik / Argiak itzali egin dira / bukaera goxoa banoa".\nJavier Madrazori norbaitek erakutsi beharko dio dimisioa hitza hiztegian bilatzen. Eta etxerako bidean jar dezala hain ondo ordaindu dugun Kepa Junkeraren lana. Unai Ziarretak egin duen bezala.\n"Hauxe da ronkanroll jaia / hoixe eroa jaia / rokanrola dantza jaia / hoixe eroa".\nAralarri dagokionez, pena ez kentzea PPri Gipuzkoako azken eserlekua. Euforikoak daudela dirudi. Hori bai, ondo baino hobeto ikasi beharko lukete goiko bi alderdiek larrutik ordaindu duten lezioa: boterea ukitzeak, are gehiago alderdi handi baten arrimuan jartzeak, ondorio larriak izan ditzakeela.\n"Etxetik alde egin eta giltza bota, ez nintzan itzuliko legepera / eskaintzen zidatena ez nuen nahi / lehenengo obeditu ta gero jai".\nEzker abertzale ortodoxoa erditik kentzen saiatzen badira ere, ur azpitik bizi-bizi ateratzen da beti. Baina, kontuz, gazte garaiak pasa dira jada.\n"Hotz amaigabe bat baino latzago / ta urteak egun baino gehio / 564 ohe huts / samina zabaltzen".\nAdi, boto biltzaileak! Abstentzioa ere gora doa.\n"Hegoko itsasoraino tren bat doala pentsatzen / hasten baldin bazara / bi minutuero / herrimina".\nAtzo ez nuen jarraitu hautesgaua telebistaz: irratia, hauteskundeak.teketen.com, twitter eta Sustatuk montatuko liveblogging-a izan nituen lagun.\nOharra: hauxe da Jolausek egin zuena Aitormena kantarekin.\netiketak: basagoiti, unai_ziarreta, patxi_lópez, sustatu, javier_madrazo, musika, twitter, euskal_herria, teketen, jolaus, aralar, hertzainak, hauteskundeak, ibarretxe, euskadi\nGaliziako hauteskundeetan gertatu dana nahikoa argi azaldu daiteke botorik emon ez dauan jentea ez PSGk ezta BNGk be erakarri ez dabelako, hau da Fatalismo Galaikoak ("ezin da ezer aldatu, alferrik da borrokatzea") eta Galtzaile Kronikoaren Sindromeak jota galiziar ezkertiar/abertzale asko eta asko dagoala.\nGeurean ez da holan gertatzen, borrakazaleagoa da jentea (edo apur bat gehiago behintzat), baina hasten gabilz aurreko bi gaixotasunak pairatzen. Ez da harritzekoa, inola be ez, ETAren jarduna alde batetik eta ilegalizazino eta kriminalizazino gupidagabeek bestetik (eta apatia globalak, eta despolitizazinoak...) panorama osoa aldatu dau errotik. Ikusi besterik ez dago blogetan eta prentsan kaleko jenteak orokorrean erakutsitako axolagabetasuna.\nHalandabe, neuri oraindino axola jat lehendakaria bata edo bestea izatea (tamalez, bi aukera baino ez dago), funtsean ia %100ean bat egiten dot Juan Luis Zabalaren "Espainia txakurra" horregaz, eta madarikatzen ditut neure tokaioaren amets prefabrikatuak:


Hasiera » Tokiko Direktorioa» Udalerriari buruzko informazioa» Bizkaia» Laukiz\nIzen ofiziala: Laukiz\nAzalera: 8,1 Km²\nNekazaritza giroko udalerria da Laukiz, eta Bizkaiko lurralde historikoan dago kokatuta, Uribe Butroe eskualdean.\nOndare artistikoko multzo garrantzitsua dauka udalerri bizkaitar honek, eta hasteko, Laukizko hirigunera bertara joko dugu. Lehenik, Udaletxea ikusiko dugu bertan, Esteban Urkiaga "Lauaxeta" euskal idazle eta poetaren sorlekua. Haren alboan, San Martin eliza barroko ederrera izango dugu, XVIII. mendeko eraikina.\nAlderdi artistikoaz gain, eskualdeko panoramika dotoreak ikusteko aukera ere eskaintzen du Laukizko inguruneak. Esaterako, Unbe mendira igoz paisaia ederrak ikusiko ditugu; baina horretaz gain, balio erlijioso handiko gunea da Unbeko santutegia, izan ere, hango iturriko ura sendagai gisa erabiltzen omen dute.\nBestalde, irailean herriratzen diren bisitariek Laukizko jaiez gozatu ahalko dute, urtero ekitaldiz beteta etortzen baitira Mikel Deunaren festak.\nEsteban Urkiaga "Lauaxeta" euskal idazle eta poeta Laukizen jaio zen.\nLaukizko datu estatistikoak


Donostia Zinemaldia :: Petzold: «Denboran atzera itzuli naiz ate berriak irekitzeko»\nHemen zaude: Lehen orrialdea > 62. Edizioa 2014 > Zinemaldiaren Egunkaria\t> Petzold: «Denboran atzera itzuli naiz ate berriak irekitzeko»\nPetzold: «Denboran atzera itzuli naiz ate berriak irekitzeko»\nPHOENIX. ALEMANIA. Christian Petzold (zuzendaria)\nChristian Petzoldek Sail Ofizialean aurkeztu duen Phoenix lan berriak, maitasuna, zapalketa, lotsa eta traizioa ditu hizpide. Dena istorio berean. Berlingo jaialdian Barbara filmarekin Urrezko Hartza irabazitako zinemagilea Alemaniaren iragan tragikoenera itzuli da oroitezaren aurka borrokatzeko.\n“Denboran atzera itzuli naiz ate berriak irekitzeko”, ziurtatu du errealizadoreak, zeinaren helburua Alemania nazitik bizirik irtendakoei hitza ematea izan baiten. Barbara filmean bezalaxe, Petzolden aktore kuttun Nina Hossek protagonizatua, pelikulak traizioa egin ostean, kontzentrazio-eremu batera eraman zuten abeslari baten drama kontatzen du. Aurpegia erabat desitxuratuta duela itzuliko da, eta zirujau ospetsu bati eskatuko dio aurpegia atzera itxuratzeko, galdutako iragan bizitza berreskuratzeko ahaleginean.\n“Posible al da sarraski hura barkatzea?” Hauek, besteak beste, Petzoldek idatzitako gidoiak mahaigaineratzen dituen galderetako batzuk. Zuzendariak nahiago izan du galdera horiei erantzun zuzenik ez ematea eta hauek filma ikusi dutenen irizpidera uztea, zera aldarrikatuz, alabaina: “Alemaniak gerraostean egin zuen gauzarik mingarrienetakoa kontzentrazio-eremuetatik bizirik atera zirenei barkamenik ez eskatzea izan zen. Nola eska dakieke basakeria haiek barkatzea orduan inork ez bazien barkamenik eskatu?”, bere artean galdetu dio Petzoldek.\nZinegileak adierazi duenez, oso gazte zela ekin zion bere herrialdeko iraganaren gainean ikertzeari, batez ere Resnaisen Gaua eta lanbroa dokumentala ikusi zuenean: “Erabat hunkitu ninduen eta gauza bera gertatzen zait orain ikusten dudan aldiro. Alemaniarrek ez dugu kontzentrazio-eremuetan gertatutakoa kontatu. Ez dago holokaustoari buruzko zinema alemanik. Artxiboetan ez daude berrogei eta berrogeita hamar hamarkadetan kalean errodatutako irudiak. Sen horretan, zulo, hutsune itzel hori pixkanakapixkanaka betetzen joan behar dugu. Hala, Phoenix filma, aleman askok pairatutako ondorio pertsonalen gaineko metafora handia dela esan daiteke”.\n“Protagonistaren ‘niaren’ berreraikuntza lortzea zaila da, Alemaniaren berreraikuntzarena bezainbat. Biak ahala biak zerotik abiatu behar izan dute. Horixe da, izan ere, nire filman islatu nahi izan dudana”, azaldu du.\nEta zinez lortu duela zinemagile alemanak. Batik-bat, filmaren amaierako sekuentzia zoragarriarekin, zeinean, ‘Speak low’ abestia crescendo hunkigarrian kantatuz, iraganeko azken aztarnak atzean utzi eta bizitzaldi berri bati ekiten dion. S.B.


José María Ibarbia - Wikipedia, entziklopedia askea.\nJosé María Ibarbia\nAbaltzisketa, 1928ko azaroaren 2a\nSantander, 1985eko azaroaren 8a (57 urte)\norganista eta orkestra zuzendaria\nJosé María Ibarbia Garmendia (Abaltzisketa, Tolosaldea, 1928ko azaroaren 2a - Santander, 1985eko azaroaren 8a) gipuzkoar organo-jotzaile eta koru-zuzendaria izan zen. Frantziskotarra. Donostian Francisco Escuderoren zuzendaritzapean eta Madrilen Jesús Guridirekin egin zituen musika-ikasketak. Orfeón Olitense abesbatza osatu zuen 1957. urtean. Hainbat organo-emanaldi eman zituen Espainiako estatu guztian.\n↑ (Gaztelaniaz) José María Ibarbia, el añorado organista de los Franciscanos de Santander\n↑ (Gaztelaniaz) José María Ibarbia, un fraile guipuzcoano que revitalizó la música coral en Cantabria\nEuskal Herriko musikariak\nOrriaren azken aldaketa: 24 otsaila 2019, 14:06.


Urteak eta orduak tutu borobilen bila - Gipuzkoako Hitza\nUrteak eta orduak tutu borobilen bila\n2022, apirilak 01 Albisteak, gipuzkoa, Kirola 68\nItsasoa bare-bare dago, eta Zarauzko Abendaño industrialdean duen tailerrean ari da lanean Iñigo Idigoras Palotes surflari eta oholgile zarauztarra. Hark azaldu duenez, “beste zarauztar asko bezala, hondartzatik metro gutxira hazi zelako” hasi zen bera ere surfean. Ondo moldatzen zela ikusita, txapelketetan ere ibili zen 20 urte bete arte, baina ez zuen lehiarako anbiziorik. “Txapelketak aitzakia polita ziren hondartzako lagunekin batera eta bestera ibiltzeko eta tokiak ezagutzeko; hori zen nire motibazioa orduan”, ekarri du gogora.\nLehiaketak utzi arren, surfari emana bizi da oraindik ere, eta urte luzez euskal kostaldeko olaturik handienetan ezaguna izan da oso: “Tamalez, negu honetan, ez naiz nahi bezainbeste ibili olatu handietan”. Onartu du itsasaldi erraldoiei dagokienez aurtengo denboraldia ez dela izan beste batzuk bezain oparoa. “Baina egon dira olatu onak”. Egun horietan, “inbidia” pasatzea tokatu zaio aurten: “Iaz min hartu nuen orkatilan, eta oraindik ez diot buelta eman lesioari. Pare bat aldiz ibili naiz Izustarrin [Getaria], baina konfiantza gutxirekin”.\nAitortu du “amorratzen” dagoela errekuperatzeko eta lehen bezala ibiltzeko. “Izustarri ikaragarri maite dut: horixe da gehien gustatzen zaidan olatua. Zailtasun handia du, olatua hausten den modua oso aldakorra delako, baina ezaugarri guztiek bat egiten dutenean, ez du parekorik niretzat”. Inguru horretan “aspaldi” hasi zen surfean. “Eta erabat kateatuta nauka. Minagatik uretara sartu ezinik egon naizenetan ere ordu pila bat egin ditut lagunei begira, goizetik iluntzera arte”. Izustarri olatuak ondo hausten duen bakoitzean “han egon beharra” sentitzen duela aitortu du. “Lehorretik begira bada ere”.\n“Izugarri tutu ederra”\nBada momentu berezi bat Palotesek Izustarrirekin duen harremanean: 2019ko otsailaren 9an, ohol berri batekin estreinako aldiz sartu zen uretara, eta iritsi zitzaion aurreneko olatua hartu zuen. Hego haizeak orraztutako hiruzpalau metroko olatutzarra zen. “Perfektua izan zen olatua. Abiada bizian jaitsi nuen, eta oso azkar sartu nintzen olatuaren barru-barruan. Barrutik ikusita, borobil-borobila zen olatua, izugarri ederra, eta, zorionez, tututik ondo ateratzen eta bukaeraraino iristen laga zidan”, kontatu du.\nOlatutik ateratakoan, “Jaungoikoari edo auskalo zeri” eskerrak eman zizkion Palotesek. “Ezin dut hitzez azaldu bizipen hura. Gu baino handiagoa den indar bati eskerrak emateko beharra sentitu nuen”, esan du, hunkituta. Surflariaren hitzetan, zorteak rol garrantzitsua jokatzen du halako olatu bat hartzean, “baina hori ere ez da nahikoa”.\nItsasoak ezkutatzen dituen sekretuen atzetik, “etengabeko bilaketan” bizi dira surflari asko, eta itsas parteek baldintzatzen dute haien bizimodua. Olatu onen atzetik, hark ere askotan bidaiatu izan du “munduko hainbat txokotara”: Mexikora, Indonesiara, Marokora, Irlandara, Hegoafrikara… 2008tik bere kabuz ari da lanean, surf oholak egiten eta konpontzen, eta azaldu du ordutegi malguari esker “lanorduak itsasaldien arabera antolatzeko aukera” duela.\nLaster, hamabost urte beteko ditu haren Ilussions Surfboards markak. “Gogo eta arreta handiarekin jardun dut lanean, eta ikusten dut garapen bat egon dela nire tauletan. Dena den, azpimarratu nahi dut sekretu gutxi dagoela surf ohol baten atzean”. Zarauztarraren hitzetan, “pixka bat ibilita”, edonork egin dezake funtzionala den ohol bat, “uretan flotatzeko eta olatuak hartzeko behintzat balioko duena”.\nLan kontuetan, konforme litzateke datozen urteetan orain arte bezala jarraituko balu: “Marka gisa ez dut hazi nahi. Produkzio tamaina honek aukera ematen dit ohol bakoitzari merezi duen arreta jartzeko eta kalitatea mantentzeko”. Gaineratu du ez duela amets handirik: “Herriko oholgile xume bat bezala ikusten dut neure burua, eguneroko lana ondo egiten saiatzen den langile bat bezala”.\nSurfean, berriz, ez zaio falta ametsik. “Tahitiko Tehaupoo olatu ezagunean tutu on bat egin nahiko nuke, zaharregia izan aurretik”, esan du, barrez. 42 urte ditu, eta pozarren dio surfak, oraindik, “garatzeko aukera” ematen diola: “Adinarekin litekeena da indarra eta abilezia galtzea, baina oraindik hobetu ditzaket surfean aritzeko estiloa eta olatua irakurtzeko eta trazatzeko modua”. Urteek aurrera egin arren, etxetik kilometro gutxira duen Izustarri olatuan “ahalik eta ondoen surf egitea” du motibazio nagusia.


Iro Landaluze: &quot;Perretxikolari batek kontuan izan behar dituen gauzetaz hitz egingo dut&quot; Iro Landaluze Abadiñon jaioa da, Mendiola auzoan. Ofizioz garraiolaria da 18 urte zituenetik: "Egia esatea nahi baduzu, 17 urterekin hasi nintzen gidabaimenik ere ez nuela. Guardia Zibilek kontroletan geratzen nindutenean egunkaria ematen nien eta aurrera". Baina perretxikoetan aditua ere bada. Urte batzuetan ETB1-eko 'Udazken Loreak' saioa aurkezten ikusi izan dugu. Bada, urriaren 11n, asteartea, perretxikoei buruzko hitzaldia emango du Sanagustinen, 19:00etan. Eta kulturguneko sukaldariak, hitzaldia dela-eta, perretxikoekin egindako pintxoak prestatuko ditu egun horretarako espreski. https://www.kulturaz.eus/albisteak/202 https://www.kulturaz.eus/albisteak/202/@@download/image/3671899.jpg


Irekia Eusko Jaurlaritza - Gobierno Vasco :: Arantxa Tapiaren iritzia Euskadiko ekonomiarentzat erabakigarria izango den astea dela eta\nArantxa Tapiaren iritzia Euskadiko…\nArantxa Tapiaren iritzia Euskadiko ekonomiarentzat erabakigarria izango den astea dela eta\n<img src="https://www.irekia.euskadi.eus/uploads/cover_photos/75936/original/tapia_gutuna.png" style="max-width:100%" alt="" />\nHilaren 29ra arte itxarotea beranduegi izan daiteke, eta denborarik galdu gabe arazoari erantzun behar zaio. Hala jakinarazi diet modu formalean gutun bidez Garraioetako ministroari, Industriako ministroari eta Nekazaritza eta Arrantzako ministroari. Bihar berriro hasiko da garraioaren geldialdia eta arazo logistikoak areagotu egingo dira.\nEnergia-larrialdian gaude, baina Espainiako Estatuan denbora aurrera doa erabakirik gabe. Bitartean, Frantzia, Italia, Portugal, Belgika edo Alemania bezalako estatuek zuzeneko laguntzekin erantzun dutela ikusi dugu.\nAste erabakigarria hasi da premiazko erabakiak hartzeko, baita Europako ekonomia produktiboak Euskadiko industriari eta lehen sektoreari zuzenean eragiten dion noraeza geldiarazteko neurri estrukturalagoen oinarriak zehazteko ere.\nNeurriak aztertzeko Konferentzia Sektoriala eta Nekazaritzako Ministroen Kontseilua (astelehenean); Gobernu Kontseiluak onartuko dituen finantzaketa-tresnak (asteartean); Ministerioaren eta arrantza-sektorearen arteko bilera (asteazkenean); Europako Kontseilua Bruselan (ostegunean). Astean zehar Bruselak eta Madrilek hartutako erabakiak ezagututa, ostiralean Euskadiko Industria Koiunturaren Behatokia bilduko dugu, eta etorkizuneko ibilbide-orria definituko dugu Euskaditik aktibatu ditzakegun ekimen eta laguntza berriekin.\ntapia_gutuna.png 70 KB (png)\n20220318ministratransporte.pdf 400 KB (application/pdf)\nTapia: "Energia-larrialdian gaude, baina Espainiako Estatuan denbora aurrera doa erabakirik gabe. Bitartean, Frantzia, Italia, Portugal, Belgika edo Alemania bezalako estatuek zuzeneko laguntzekin erantzun dutela ikusi dugu"\nUkrainaren inbasioaren ondorio ekonomikoak (Gobernu Bilera 2022-3-15)\nEusko Jaurlaritzak lehen sektorearekin batera aztertu ditu Ukrainako gerraren ondorioak\nEnergiaren kostu handiari aurre egiteko, Eusko Jaurlaritzak erakunde-maila guztietan eta enpresen eskutik lankidetzan aritzeko beharra adierazi du\nArdogintza sektorearekin bilera egingo du Tapiak aranzelen aurrean neurriak aztertzeko\nTapia: "BASQUEVOLT apustu paregabea da energia biltegiratzeko teknologia eta berrikuntza garatzeko"\nEusko Jaurlaritzak klima-krisiaren aurrean hartu dituen neurriak aurkeztuko ditu NBEren Klimaren Goi Bileran eta New Yorkeko Klimaren Astean\nLehendakaria Presidente Autonomikoen XXIV. Konferentzian izan da\nTapia: «Europak eta Madrilek energiaren, horniduren eta garraioaren krisia arintzeko berehalako neurriak hartzen ez badituzte, egoera jasanezina izango da»


Gure ekintzak – 2 orrialdea – Blagan\nArgitaratze-data 2020-02-10 Kategoriak Albisteak, Gure ekintzakUtzi iruzkina Otsailak 12an “Joana Maiz” komikiaren aurkezpena bidalketan\nBlagan Hondarribiko euskara elkarteak Egunean Behin jokoko taldea osatu du. Astelehenean, otsailak 3, hasiko da denboraldi berria, eta martxoaren 29ra arte izango da martxan. Hileko azken asteko puntuazio onena eskuratzen duen partaideak saria irabaziko du.\nJolasteko: Egunean Behin aplikazioa Google Play edo App Store plataformetatik deskargatu behar da. Aplikazioaren behealdean kokatzen den Taldeak atalean, (+) ikurra zapaldu, giltzari klikatu eta 7D9390 kodea sartu behar da, Blagan, Hondarribiko euskara elkartea izeneko taldera batzea lortuko du erabiltzaileak orduan.\nAnimatu parte hartzera! Egunean behin partida bakarra jokatzeko aukera izango duzu. 10 galdera erantzun beharko dituzu, ahalik eta azkarren. Zenbat eta gehiago asmatu, zenbat eta azkarrago asmatu, hobeto!\nArgitaratze-data 2020-02-02 Kategoriak Albisteak, Gure ekintzakUtzi iruzkina Blaganek Egunean Behin galdera erantzunen euskarazko jokoan taldea osatu du. Eman izena eta jolastu gurekin! bidalketan\nZizelkariak dokumental berria ikusteko aukera izango dugu.\nHitzordua: Urtarrilak 24, arratsaldeko 19h00.\nHemen duzue dokumentalaren informazioa: https://argia.eus/albistea/zizel\nArgitaratze-data 2020-01-23 Kategoriak Albisteak, Gure ekintzakUtzi iruzkina Zizelkariak dokumentala bidalketan\nUrteko lehen mendi ibilaldia Hondarribian bertan dugun leku eder batera joango gara: Labetxura. Ezagutzen ez baduzu urtarrilaren 26an aukera izango duzu; baita ezagutzen baduzu ere, noski!\nArgitaratze-data 2020-01-19 Kategoriak Albisteak, Gure ekintzakUtzi iruzkina Mendi irteera: Labetxu, urtarrilak 26 bidalketan\n2020ko lehen hiruhilabeteko kultur ekintzen egitaraua prest dugu!\nArgitaratze-data 2020-01-13 Kategoriak Albisteak, Gure ekintzakUtzi iruzkina 2020ko lehen hiruhilabeteko kultur ekintzen egitaraua prest dugu! bidalketan\nMendi irteera: Urederraren iturburua ezagutzera goaz.\nArgitaratze-data 2019-12-08 2019-12-08 Kategoriak Albisteak, Gure ekintzakUtzi iruzkina Mendi irteera: Urederraren iturburua ezagutzera goaz. bidalketan\nEuskararen asteburua ospatu genuen.\nAzaroaren azken asteburuan Hondarribian Euskararen asteburua ospatu genuen hainbat ekintzekin. Hona hemen laburpen bat.\nOstiralean barrez lehertzeko aukera izan genuen “Bakean dagoena, bakean utzi” emanaldiarekin.\nLarunbatean euriari aurre egin genion bertsotan (Alaia Martin eta Maddalen arzallus), trikitixarekin, arte lanetan, abestuz, kantu-bingoan eta kontzertuetan (Andoni Ollokiegi eta Trikizio).\nEta asteburua amaitzeko, igandean grafiti tailerra ederra Judas Arrietarekin.\nHemen duzue blagankide batek egindako laburpen bideoa:\nArgitaratze-data 2019-12-08 Kategoriak Albisteak, Gure ekintzakUtzi iruzkina Euskararen asteburua ospatu genuen. bidalketan\nAurreko orrialdea Orrialdea 1 Orrialdea 2 Orrialdea 3 … Orrialdea 10 Hurrengo orrialdea


Gipuzkoak 10.400 kultura bonu berezi aterako ditu 2020ko uztailean\nGipuzkoak 10.400 kultura bonu berezi aterako ditu\n8 eta 12 euro arteko beherapena eskainiko duten bonuak uztaileko lehen astetik aurrera erosi ahalko dira, eta irailaren 30a baino lehenago erabili.\nLiteratura, zinema eta musika gaietan gastatu ahalko dira bonuak. Argazkia: Efe.\nKultura COVID-19aren "biktima ikusezina" dela salatu dute Gasteizen\nGipuzkoako Aldundiak Kultura Bonuen edizio berezia abiatu du udara begira, “kultura lehen mailako ondasun gisa gozatzea eta sektorea berreskuratzea” sustatzeko, “funtsezkoa baita une honetan”.\nUztaileko lehen astean, 10.416 bonu jarriko dituzte salgai literatura, musika eta zinema gaien kontsumoa sustatzeko 8 eta 12 euro arteko beherapenekin.\n10.416 bonuetatik 4.168 euskarazko kultur produktuak erosteko izango dira, eta 6.258 beste hizkuntzetakoak eskuratzeko. Ekimena finantzatzeko, Kultura Departamentuak 100.000 euro bideratuko ditu.\nProgramarekin bat egin duten saltoki guztiek erraz identifika daitekeen berezigarri bat erakutsiko dute, hala nahi dutenek erosi den lokalean bertan irailaren 30a baino lehen erabili behar den bonua eskura dezaten.\nEuskarazko bonuek 12 eurora arteko beherapena ekarriko dute, 20 eurora arteko erosketetan, eta beste hizkuntzetakoek 8ra artekoa.\nMari Jose Telleria Kulturako foru zuzendariak azaldu duenez, autonomoentzako laguntzak ere eskainiko dituzte, pandemiak eragindako galerak arintze aldera. Egoitza soziala Gipuzkoan duten pertsona fisikoek jaso ahalko dituzte dirulaguntzok, beren jarduera lurraldean gauzatzen dutenek eta kultura arloko profesionalek, norberaren konturako langileak badira, beste batek kontratatu baditzake ere.\nBeren jarduera emanaldi artistikoetara edo erakusketetara bideratutako lokaletan egin behar dituzte, ikuskizun publiko edo kolektiboetan, eta covid-19an eragindako alarma-egoerak bere jarduera profesionala eten behar izan du.\nHarkaitz Millan Kultura diputatuak azaldu duenez, covid-19aren ondorengo lehengoratzean garrantzia handia izango du “kultura sektorea aintzat hartzeak eta biziberritzeak, kultura albo batera utziz gero ez baita benetako susperraldirik egongo”.


Saskibaloia - Santo Tomas Lizeoa\n 5 Kirola 5 Saskibaloia\nBenjaminetan, Lehen Hezkuntzako 3. eta 4. mailetan, saskibaloiaren arau orokorrak eta oinarrizko trebetasunak lantzen dituzte. Talde mixtoez osatutako entrenamendu eta barne txapelketak egiten dituzte.\nAlebinetan, igeriketarekin batera atletismoa da oinarrizko jarduera. 5. mailan, oinarrizko atletismo eta igeriketaz gain, urtean zehar saskibaloia eta beste kirol bat ere uztartzeko aukera izaten dute. 6. mailan, saskibaloia eta beste kirol baten oinarrizko teknika garatzen dute eta Donostiako beste eskola batzuetako saskibaloi taldeekin lehiatzen dira.\nInfantiletan, saskibaloian trebatzea eta lehiatzen ikasteko aukera izaten dute. Gainera, saskibaloiko entrenamenduak ikastolako ordutegiarekin bateragarriak izango dira. Txapelketak saskibaloi federazioak antolatzen dituenez, araudiak zorroztuz doaz, baina gure helburu nagusiak lehengo berberak dira: partaidetza, hezigarria izatea, araudietara egokitzea eta lehiatzen ikastea. Jokalariaren banakako hobekuntzaz gain, taldearekiko konpromisoa, errespetoa eta lan kolektiboaren gaitasunak indartzera bideratzen ditugu.\nKadete eta Jubeniletan, saskibaloian kirolatasun osoz lehiatzea izaten da helburua. Saskibaloi lizentziak federazioaren bitartez tramitatzen dira eta lurraldeko zein Euskadiko saskibaloi txapelketetan parte hartzeko aukera dugu. Entrenamendu saioak ikastolako bigarren hezkuntzako ordutegira egokitutakoak dira.\nIkastola garaia amaitu ondoren ere, gure ikasle-ohiek gure senior taldean saskibaloiaz gozatzeko aukera izaten jarraitzen dute. Gainera, jokalari hauek gure kirol egituran formakuntzan laguntzeko aukera izaten dute, kirolari gazteagoen entrenatzaile bihurtuz.


Etxeak - - euskalerriairratia.eus\nIker Tubia 2020-04-03 12:13\nDuela hamar urte Yolanda Barcinak Kantabrian zuen luxuzko etxea ezagutzeko aukera izan genuen telebista saio batean. Garai hartan bere senarra zenak erakutsi zigun hortik denbora gutxira salgai paratuko zuten etxea. Ezkutuko etxea deitzen zuten, eta inoiz baino ageriago agertu.\nEgun hauetan, Barcinarena nola, ezagutu genitzake gure inguruko pertsonen etxeak. Dela erronka txatxu bat, dela asperraldiari aurre eginez, balkoi eta terraza handiak, lorategiak, egongela zabalak dira eszenatokia.\nFacebookek beti gogoratzen digu zein zoriontsu izan ginen eta zein zoriontsu diren besteak. Baita konfinamenduan ere. Are, egozentrismoa puztu da etxeetan. Irria aurpegian ageri dira kirola egiten, plater bereziak prestatzen, liburuen azalak erakusten eta balkoian kantatzen. Anaia Handiari gure intimoena, gure etxeak oparituz, ohartu gabe denbora gutxira salgai paratuko dituztela datu horiek guziak. Norberaren etxeak, norberaren erraiak inoiz baino ageriago.


Udalak agindutako azterlan baten arabera, Agua Salada iturburuko ura hartzeko kota 37 zentimetro jaistea proposatzen da, agorraldian bainua hartu ahal izateko – Ayuntamiento Estella-Lizarra Udala\n2021eko uztailaren 28an\nEstella-Lizarrako Udalak, Landa Garapena eta Ingurumena Arloaren bitartez, Igeach Ingeniería Geológica enpresa espezializatuari eskatu zion Agua Salada iturburuaren ingurunearen azterketa hidrogeologikoa egiteko. Helburua da gaur egun igerilekurako ura hartzeko erabiltzen den egoera hidraulikoa ebaluatzea eta larrialdietarako irtenbide bat planteatzea agorraldian dagoen emaria ahalik eta gehien aprobetxatzeko.\nAzterlanak azaltzen du berehalako eta epe laburreko jarduera-proposamen bat, putzua urez hornitzeko eta bainua hartzeko; izan ere, jakina denez, ur-maila oso baxuak kezkagarriak dira azken urteetan, batez ere 2011tik aurrera, eta batzuetan emaria lehortzen da.\nBilketa-kota 37 zentimetro beherantz mugitzea proposatzen da, eskotadura bat eginez edo hodi bat jarriz. Beste gainezkabide bat ere egin beharko da, hartunea baino pixka bat beherago.\nAzterlanaren arabera, badira jarduteko beste aukera batzuk, “garestiagoak” izateaz gain “arriskutsuagoak” ere izanen liratekeenak.\nAgua Salada iturburua dagoen diapiroko materialek disolbagarritasun handia dute, eta horrek, berezko bilakaerarekin batera, iturburuaren funtzionamendu hidraulikoa markatzen du. Azterketa egiteko, iturriaren ingurunearen azterketa hidrogeologikoa egin da, hainbat puntutan neurtuta, emaria neurtzeko, bai kanpoan bai barruan (Los Longinos haitzuloa).\nAzterlanaren ondorioekin bat etorriz, Udalaren asmoa da hurrengo hilabeteetan putzuan jardun ahal izatea arazoa konpontzeko.\n‘Oasi La Chantona’, herritarrek espazioa nola berreskuratu diseinatzeko proiektu parte-hartzailea\nUrriko azken bi asteburuak landa-lana izanen dira eta izena emateko epea zabalik dago Udalaren webgunean\nEga ibaia garbitzeko jardunaldia antolatu da larunbat honetan, herritar guztiei irekia\n10:30ean hasiko da, hainbat taldek deituta eta Udalaren laguntzarekin\nJurramendiko interpretazio-ibilaldi batean parte hartu nahi duzu?\nLarunbat honetan, irailaren 18an, Jurramendiko Paisaia Bereziaren Plan Bateratuaren esparruan, aukera paregabea duzu. Bi interpretazio-ibilaldi programatu dira: bata Arroi...